Re: Renault Forum #747571\nBy Νίκος Παππάς - 15 Ιαν 2022, 12:50\n- 15 Ιαν 2022, 12:50 #747571\nRe: Renault Forum #749207\nBy Focusman91 - 25 Ιαν 2022, 15:43\n- 25 Ιαν 2022, 15:43 #749207 Δεν έχω δει ακόμα λογοπαίγνιο με τα λευκά Clio του dimvii και ανησυχώ!!\nRe: Renault Forum #750003\nBy edmond - 31 Ιαν 2022, 01:32\n- 31 Ιαν 2022, 01:32 #750003 https://cartalk.gr/karta-hands-free-apo-renault-20-chronia-kainotomias-sto-cheri-sas/\nΜετά από 16 χρόνια συντροφιάς με την κάρτα (η πρώτη πάνω στο άρθρο), θα μου φαινόταν εξαιρετικά άβολο να πάρω αμάξι που να ψάχνω να βάλω το κλασικό κλειδί στην μίζα.\nΣχετικοάσχετα, πρόσφατα μόλις ανακάλυψα πως οι φθηνότερες εκδόσεις του hybrid, έχουν κλασικό κλειδί (ok το γνωστό αναδιπλούμενο) εν αντιθέσει με το δικό μου που απλά μπαίνεις μέσα και πατάς το Power. Το ίδιο και στο μεγκάν βέβαια όπου στην αμέσως επόμενη έκδοση μπορούσες να βάλεις μπρός χωρίς τοποθέτηση κάρτας. Τέλοσπάντων κλειδί-κολώνα τιμονιού νιέντε, πάπαλα ρε παιδί μου.\nΑπό τις ευκολίες που ιμο θα έπρεπε να έχουν εξαπλωθεί περισσότερο.\nRe: Renault Forum #750005\nBy bibendum - 31 Ιαν 2022, 08:46\n- 31 Ιαν 2022, 08:46 #750005 Η αλήθεια είναι ότι και το κουμπί να πατήσω να κλειδωδω/ξεκλειδώσω μετά την εμπειρία του hands free Captur μου φαίνεται αγγαρεία.\nRe: Renault Forum #751319\nBy HighFidelity - 10 Φεβ 2022, 17:59\n- 10 Φεβ 2022, 17:59 #751319 Είδα ένα τέτοιο σήμερα στο δρόμο:\nΔεν γνώριζα καν την ύπαρξή του.\nRe: Renault Forum #751343\nBy dimviii - 10 Φεβ 2022, 19:50\n- 10 Φεβ 2022, 19:50 #751343 ουτε και εγω το γνωριζα.\nRe: Renault Forum #751391\nBy edmond - 11 Φεβ 2022, 10:21\n- 11 Φεβ 2022, 10:21 #751391 Μήπως ήταν ένα κίτρινο που του έμοιαζε;\nRe: Renault Forum #751437\nBy Focusman91 - 11 Φεβ 2022, 16:00\n- 11 Φεβ 2022, 16:00 #751437 Νομίζω έχω δει kangoo καρότσα αλλά όχι Μ αυτά τα εντελώς αντιεργονομικα κέρατα για πίσω φώτα, που έχει!\nRe: Renault Forum #751449\nBy HighFidelity - 11 Φεβ 2022, 17:10\n- 11 Φεβ 2022, 17:10 #751449 Δεν θυμάμαι κι εγώ κέρατα, αλλά δεν βρήκα άλλη φωτό χωρίς!\nRe: Renault Forum #758198\nBy HighFidelity - 04 Απρ 2022, 12:12\n- 04 Απρ 2022, 12:12 #758198 Ενδιαφέρον και πλέον πιο όμορφο από το Qasqhai στα δικά μου μάτια. Μάλλον θα βγει πιο ακριβό, ενώ το υβριδικό δείχνει μηχανικά πολύπλοκο.\nhttps://www.carandmotor.gr/nea/renault- ... tin-ellada\nRe: Renault Forum #758308\nBy NiTse - 05 Απρ 2022, 11:19\n- 05 Απρ 2022, 11:19 #758308 Σαν μεγάλο capture ειναι\nRe: Renault Forum #758311\nBy HighFidelity - 05 Απρ 2022, 11:23\n- 05 Απρ 2022, 11:23 #758311 Δείχνει πιο ωραίο νομίζω. Τα πίσω φώτα παραμένουν λίγο μιεχ, αλλά στις υπόλοιπες όψεις, είναι πολύ καλό, ενώ και το εσωτερικό δείχνει πολύ πολύ ωραίο!\nRe: Renault Forum #758322\nBy axel12p - 05 Απρ 2022, 12:10\n- 05 Απρ 2022, 12:10 #758322 Έχω την αίσθηση πως και το Kadjar ήταν πολύ καλύτερο από το QQ. Είχε αρκετά μεγαλύτερο χώρο αποσκευών, πιθανότατα καλύτερη συναρμογή από την άθλια του QQ, ενώ κατά καιρούς ήταν και πιο φτηνό από το QQ.\nΤο QQ κέρδιζε μόνο σε εμφάνιση, κάτι που φαίνεται να έχει αντιστραφεί πλέον. Το Austral είναι πολύ πιο δυναμικό (ειδικά το εμπρός μέρος), ενώ το QQ μοιάζει απλά με μια εξέλιξη του προηγούμενου.\nΤο υβριδικό σύστημα μοιάζει αντίστοιχο με αυτό των Clio και Captur. Πολύπλοκο και τιμολογιακά μη ανταγωνιστικό σε σχέση με άλλα υβριδικά.\nRe: Renault Forum #758326\nBy HighFidelity - 05 Απρ 2022, 12:23\n- 05 Απρ 2022, 12:23 #758326 Εμένα το Kadjar μου είχε φανεί μια χαρά στο εσωτερικό στην έκθεση που το είδα, και όντως ο χώρος αποσκευών ήταν πολύ καλός. Το μόνο που θα μπορούσε να χαλάσει κάποιον ήταν τα παρωχημένα γραφικά και οι οθόνες, ενώ δεν έχω ιδέα πόσο καλό είναι το infotainment, μιλώ για ευκολία χρήσης, γιατί και των VAG σαν ήχος είναι απαράδεκτο, αλλά ο χειρισμός του είναι πολύ καλός.\nΤο μεγαλύτερο πρόβλημα του Kadjar ήταν η μη δυνατότητα να το πάρεις με συστήματα ασφαλείας, χωρίς να υπερβείς λογικά χρήματα. Το αυτόματο με τον 1.3 με συστήματα ασφαλείας έβγαινε πάνω από 30Κ, κάνοντας το T-roc να φαίνεται ευκαιρία!\nΝα δούμε και την τιμή του Austral, που είναι και σχεδόν κατηγορία Tiguan βέβαια σε διαστάσεις.\nRe: Renault Forum #758347\nBy axel12p - 05 Απρ 2022, 14:13\n- 05 Απρ 2022, 14:13 #758347 OK, απλά εγώ έκανα την σύγκριση με το αντίστοιχο QQ, που δεν είχε καν οθόνη στον πίνακα οργάνων (έστω ως extra), ενώ η βασική έκδοση δεν είχε ούτε infotainment. Παρόλα αυτά, το QQ τα πήγε πολύ καλύτερα στις πωλήσεις!


Ο ΠΑΡΛΑΠΙΠΑΣ: Αυτό είναι το μεγαλύτερο πιτόγυρο στην Ελλάδα και βρίσκεται στην Κρήτη\nΛένε ότι το μέγεθος δεν μετράει. Βέβαια, τις περισσότερες φορές αυτοί που το λένε δεν τους συμφέρει να μετράει, αλλά εν πάση περιπτώσει.\nΤο θέμα εξάλλου δεν είναι να το πεις. Το θέμα είναι να (καταφέρεις να) το φας.\nΚαι να μην εξαρτηθείς τόσο πολύ στη συνέχεια, ώστε κάθε άλλο σουβλάκι να σου μοιάζει απομίμηση χειρότερη και από «Adibas» ή «Hike».\nΗ γλυκιά προσμονή (και τα σάλια που στάζουν μπροστά σου) την ώρα που ο μάστορας «γδύνει» την τεράστια γυρόμπαλα.\nΑυτή η υπέροχη κρεατένια βροχή που πέφτει στο φαράσι. Και μετά τα κιμπαριλίκια: Σου βάζει γύρο με τη χούφτα (φορώντας φυσικά γάντι) και όχι με το… τσιμπιδάκι.\nΠροσθέτει πατάτες σπάταλα και όχι προσεκτικά μην πιάσει περισσότερες από τέσσερις.\nΜπορείς φυσικά να το φας και με το πατροπαράδοτο τζατζίκι.\nΠίστεψέ με όμως: Όταν θα κάνεις τη χάρη στον εαυτό σου να δοκιμάσεις αυτό που τώρα πιθανώς να σου μοιάζει παράταιρο ή και αστείο, θα τρέξεις να μυήσεις και τον προσωπικό σου σουβλατζή.


Παράξενες ιστορίες και όχι μόνο… – Οι πληροφορίες, η πληροφορική … κι εμείς\nΤη σχολική χρονιά 2016-17 οι μαθητές κι οι μαθήτριες της ΣΤ’ τάξης ασχολήθηκαν με την επεξεργασία εικόνας και την επεξεργασία βίντεο.\nΘέλαμε να καταλήξουμε να έχουμε μικρές παράξενες ιστορίες που δεν μπορείς να τις έχεις «σε εικόνα» έτσι απλά. Δημιουργήσαμε λοιπόν εμείς τις εικόνες. Μ΄αυτόν τον τρόπο συνειδητοποιούμε πόσο εύκολο είναι να αλλοιωθεί μια εικόνα αλλά ταυτόχρονα και να αφήσουμε τη φαντασία να μας πάει ένα βήμα πιο πέρα.\nΣτόχοι: Οι μαθητές κι οι μαθήτριες της ΣΤ’ τάξης να συνειδητοποιήσουν ότι οι ψηφιακές εικόνες είναι εύκολα επεξεργάσιμες. Να συνειδητοποιήσουν ότι οι «ανεβασμένες» στο Διαδίκτυο είναι εύκολο να αλλοιωθούν. Να ασκηθούν στην αντιγραφή- επικόλληση αρχείων από τον server του εργαστηρίου στον υπολογιστή της ομάδας. Να μάθουν στην επεξεργασία εικόνας την επιλογή μέρους της εικόνας, την απομόνωση αυτού του μέρους, την αποθήκευση και εξαγωγή εικόνας. Να αυξομειώνουν τα μεγέθη των φιγούρων και να τις τοποθετούν κατάλληλα σε μια μεγάλη εικόνα που λειτουργεί ως υπόβαθρο. Να διαχειρίζονται τον ήχο μέσα από το περιβάλλον της επεξεργασίας βίντεο. Να ασχοληθούν με τη χρονογραμμή του λογισμικού επεξεργασίας βίντεο. Να ασχοληθούν με το θέμα της επέκτασης αρχείου σύμφωνα με τα αρχεία που αποθηκεύονται και εξάγονται από το περιβάλλον επεξεργασίας εικόνας και επεξεργασίας βίντεο.\nΣυζήτηση (στην ολομέλεια της τάξης): συζητούμε για την πρόθεσή μας να δημιουργήσουμε παράξενες ιστορίες με εικόνες που δεν υπάρχουν.\nΕξερεύνηση των Windows: Στον server του εργαστηρίου έχουμε δημιουργήσει ένα φάκελο με υποφακέλους που περιέχουν φωτογραφίες με θέματα: θάλασσα, ουρανός, δάση, διάστημα, ρομπότ, ζώα, πόλεις, αίθουσες, φιγούρες από κόμικ. Οι μαθητές κι οι μαθήτριες χρησιμοποιούν τη διαδικασία αντιγραφής – επικόλλησης για να φέρουν τον φάκελο από τον server σε φάκελο στον υπολογιστή τους.\nΕπεξεργασία εικόνας (λογισμικό Gimp): τα παιδιά απομονώνουν τις φιγούρες που είχαν επιλέξει από ό,τι τις περιέβαλε.\nΕξερεύνηση των Windows: Αποθηκεύουν κι εξάγουν και τις εικόνες ως αρχεία εικόνας στον φάκελό τους. Παρατήρηση και συζήτηση για τις επεκτάσεις αρχείων.\nΕπεξεργασία εικόνας (λογισμικό Gimp): τα παιδιά συγχωνεύουν τις φιγούρες με τις εικόνες που αποτελούν υπόβαθρο. Αυξομειώνουν το μέγεθος των φιγούρων και τις τοποθετούν κατάλληλα. Έχοντας κατά νου να προσδώσουν μια αίσθηση κίνησης της φιγούρας επαναλαμβάνουν την προηγούμενη διαδικασία πολλές φορές τοποθετώντας κάθε φορά τη φιγούρα σε διαφορετική θέση\nΕπεξεργασία βίντεο: εισάγουν τις έτοιμες εικόνες βάζοντάς τες στη σειρά, τις αναπτύσσουν ώστε να έχουν την κατάλληλη χρονική διάρκεια, εισάγουν τίτλους αρχής και τέλους, εισάγουν υπότιτλους.\nΕισάγουν ήχους και μουσική στο κατάλληλο χρονικά σημείο του βίντεο. Αυξομειώνουν την ένταση των ήχων.\nΑποθήκευση του αρχείου και εξαγωγή του βίντεο ως ταινία.\nΑσφάλεια στο Διαδίκτυο: Με συζήτηση (στην ολομέλεια της τάξης) τίθεται το θέμα του «ανεβάσματος» φωτογραφιών – εικόνων στο Διαδίκτυο κι η ευκολία αλλοίωσή τους. Επίσης, συζητείται το θέμα της ασφάλειας προσωπικών δεδομένων γενικότερα.\nΌλες οι ταινιούλες βρίσκονται στο ιστολόγιο της ΣΤ’ τάξης στην κατηγορία «βιντεο-ιστορίες». Επιλέγετε «βιντεο-ιστορίες» για να τις δείτε όλες. Κάθε μια έχει τη δική της χάρη. Σας καλούμε να τις απολαύσετε!


Οι presstitutes του EU Reich και ... ο ηλίθιος - Μανώλης Β. Βολουδάκης\nHome / Δημοσιεύματα / Ελλάδα / Ρωσία / Guardian / Οι presstitutes του EU Reich και ... ο ηλίθιος\nΟι presstitutes του EU Reich και ... ο ηλίθιος\n«Αυτό που ενώνει ακόμα περισσότερο τον Putin με τον Τσίπρα, είναι το έντονο αντιγερμανικό συναίσθημα και η βαθιά ρήξη με τις τακτικές Merkel», γράφει σε άρθρο της στην εφημερίδα Guardian η Natalie Nougayrède. Το δημοσίευμα έχει τον προκλητικό τίτλο «Ο Αλέξης Τσίπρας κοιτάζει προς τη Μόσχα, αλλά ρισκάρει να γίνει ο χρήσιμος ηλίθιος του Putin» αποδεικνύοντας πως η ίδια είναι η χρήσιμη ... φανατική του δυτικού συστήματος.\nΣε αυτό το άρθρο αναλύονται οι λόγοι για τους οποίους η Ελληνική κυβέρνηση έχει αφήσει ανοιχτό το ενδεχόμενο συνεργασίας με τους Ρώσους, αλλά και οι συνέπειες που μπορεί να προκύψουν από μία στενότερη σχέση Ελλάδας-Ρωσίας τόσο για τη χώρα μας, όσο και για την ευρωζώνη. Όλα αυτά βέβαια όπως τα αντιλαμβάνεται η προβοκατόρικη και αναληθής άποψη του Guardian, που κατέχει εξέχουσα θέση στα presstitute δυτικά μέσα ενημέρωσης.\n«Η εχθρότητα προς την πλευρά της Γερμανίας έχει φέρει την Ελλάδα κοντά στην Ρωσία, ωστόσο αυτό είναι ριψοκίνδυνο για τους Έλληνες [...] δεν είναι κακό για κανέναν Ευρωπαίο πολίτη να ταξιδέψει στην Μόσχα στις μέρες μας. Το πρόβλημα εντοπίζεται στο τι λες και κάνεις όσο βρίσκεσαι εκεί. Ούτε είναι πρόβλημα να μιλήσει κάποιος στον Putin. Η Ρωσία είναι ένας «παίκτης» που δεν μπορεί να αγνοηθεί ανάμεσα σε πολλά διεθνή πεδία, όπως τη διάδοση πυρηνικών όπλων ή ακόμα και τις κλιματικές αλλαγές.\nΈνα πιθανό σενάριο είναι να υπάρξει αδυναμία πληρωμής της δόσης του δανείου από το Διεθνές Νομισματικό Ταμείο στις 9 Απριλίου. Για αυτό και ο Τσίπρας πραγματοποιεί αυτό το ταξίδι, προκειμένου να στείλει μήνυμα στους εταίρους πως θα παίξει το «χαρτί» της Ρωσίας. Ακόμα κι αν η κυβέρνηση έχει τονίσει πως δεν θα ζητήσει τα Ρωσικά χρήματα, αυτό δεν σημαίνει πως δεν μπορεί να ακούσει μια προσφορά από εκεί», γράφει η Natalie Nougayrède.\nΗ αρθρογράφος κάνει εκτενή αναφορά στα στοιχεία που ενώνουν την Ελλάδα και τη Ρωσία, όπως η Ορθοδοξία, την οποία συγχέει με ακραίες συμπεριφορές εθνικιστών και λοιπών θερμοκέφαλων υποτιθέμενων συντηρητικών ακροδεξιών. Επίσης σημειώνει πως: «Ξαφνικά έχουν ξυπνήσει μνήμες του Β' Παγκοσμίου Πολέμου με την Ελλάδα να κάνει λόγο για τις Γερμανικές αποζημιώσεις κάτι που έχει κάνει και η Ρωσία στο παρελθόν για να βγει από δύσκολες θέσεις. Οι κυρώσεις της Δύσης σε συνδυασμό με τη χαμηλή τιμή του πετρελαίου, έχουν φέρει σε μειονεκτική θέση την Ρωσία, η οποία έχει μόνο οφέλη από τη συνάντηση με την Ελληνική πλευρά. Ίσως και περισσότερα από τους Έλληνες.\nΟ Putin θα έχει να κερδίσει πιο πολλά, μόνο και μόνο επειδή θα έχει το χαρτί μιας Ευρωπαϊκής διαίρεσης και θα μπορεί να διαμηνύει πως το Κρεμλίνο έχει πρόσβαση εντός της Ευρωπαϊκής Ένωσης. Το ταξίδι του Τσίπρα στη Μόσχα είναι, λοιπόν, περισσότερο σημάδι αδυναμίας και απελπισίας, παρά πραγματισμού. Κι αν ο Τσίπρας πρόσφατα δήλωσε πως η χώρα του και η Ρωσία μπορούν να έχουν ένα θαυμάσιο κοινό μέλλον, θα πρέπει να σκεφτεί σοβαρά αν θέλει να εγκαταλείψει την Ευρωατλαντική συμμαχία και να αναρωτηθεί αν θέλει να μπει στη σφαίρα χωρών που επηρεάζει η Ρωσία, όπως π.χ. την Λευκορωσία».\nΗ Δύση δεν θέλει να χάσει την Ελλάδα από την κυριαρχία της και αυτό φαίνεται σε κάθε της έκφραση και σε κάθε ενέργεια στην οποία προβαίνει. Οι προβοκάτορες δυτικοί, πολιτικοί και δημοσιογράφοι, υπερασπίζονται την ιδέα του EU Reich με ακρότητα και φανατισμό που μαρτυρά έντονο πανικό.\nΌπως και να έχει, ο Έλληνας πρωθυπουργός οφείλει να εκμεταλλευτεί στο έπακρο το ταξίδι του στην Ρωσία και κυρίως να θέσει σε εφαρμογή μια στρατηγική που θα απεμπλέξει την Ελλάδα μας από την ναζιστική μπότα της Ευρωπαϊκής Ένωσης και της Ευρώπης γενικότερα. The sooner the better για να μιλήσω στη γλώσσα που καταλαβαίνουν οι ημιμαθείς Ευρωπαίοι.\nΔημοσιεύματα Ελλάδα Ρωσία Guardian


Home > Ελλάδα > Γεγονότα > 3.227 νέα κρούσματα κορωνοϊού – 59 νέοι θάνατοι. Κλείνει η Κρυσταλλοπηγή – Rapid test σε όσους μπαίνουν στη χώρα\n19 Νοεμβρίου, 2020 vukentra134\nΕπιστροφή στην κανονικότητα όταν μειωθεί η πίεση στο ΕΣΥ\nΕπέλαση του κορωνοϊού με 3.227 νέα κρούσματα – Κλείνει η Κρυσταλλοπηγή – Rapid test σε όσους μπαίνουν στη χώρα – Επιστροφή στην κανονικότητα όταν μειωθεί η πίεση στο ΕΣΥ. Στη ΜΑΦ του Ευαγγελισμού ο Αρχιεπίσκοπος Ιερώνυμος – Υπό ασφυκτική πίεση το ΕΣΥ – Σχέδιο μεταφοράς ασθενών με τρένο.\nΑνεξέλεγκτα εξελίσσεται η επιδημία του κορωνοϊού στη Θεσσαλονίκη και στη βόρεια Ελλάδα, με την κυβέρνηση να λαμβάνει νέα αυστηρότερα μέτρα, όπως το κλείσιμο των συνόρων, σε μια απέλπιδα προσπάθεια να αναχαιτίσει και να περιορίσει τον ιό, πριν καταρρεύσει το σύστημα υγείας που εδώ και αρκετές ημέρες λειτουργεί πέραν των ορίων του, την ώρα που επιβεβαιώθηκαν σήμερα Πέμπτη 19 Νοεμβρίου 3.227 νέα κρούσματα, με 499 συμπολίτες μας να δίνουν τη μάχη στις ΜΕΘ ενώ ακόμη 59 έχασαν τη μάχη για τη ζωή.\nΝωρίτερα, ο πρωθυπουργός Κ. Μητσοτάκης είπε κατά τη διάρκεια τηλεδιάσκεψης του με την ΠτΔ, Κατερίνα Σακελλαροπούλου ότι η Ελλάδα θα επανέλθει σε κανονικούς ρυθμούς μόνο όταν θα έχει μειωθεί σημαντικά η πίεση στο σύστημα υγείας ενώ ο κυβερνητικός εκπρόσωπος Στέλιος Πέτσας αφού ανακοίνωσε ότι η κυβέρνηση προχωρά στη λήψη μέτρων στα χερσαία σύνορα, κλείνοντας το μεθοριακό σταθμό της Κρυσταλλοπηγής, προανήγγειλε και την καθυστέρηση στην οριζόντια άρση του lockdown.\nΤα 905 κρούσματα που ανακοινώθηκαν χθες Τετάρτη 17/11 στη Θεσσαλονίκη σόκαραν τους ειδικούς, οι οποίοι ευελπιστούσαν πως θα έβλεπαν μια σχετική σταθεροποίηση των μολύνσεων προκειμένου να αρχίσει να χαλαρώνει η πίεση στα νοσοκομεία της πόλης, όπου σύμφωνα με την τελευταία ενημέρωση από το υπουργείο Υγείας, διαθέτουν μόλις 12 κενές κλίνες ΜΕΘ για τον κορωνοϊό.\nΣε συναγερμό όμως δεν είναι μόνο η Θεσσαλονίκη, αλλά ολόκληρη η βόρεια Ελλάδα καθώς αυξημένα κρούσματα καταγράφονται καθημερινά σε Γρεβενά, Πέλλα, Δράμα, Λάρισα, Χαλκιδική, Πιερία, Φλώρινα και ο Έβρος, γεγονός που μάλλον αποδίδεται στην κινητικότητα που υπάρχει στα χερσαία σύνορα της χώρας, κυρίως από τους εργάτες γης, οι οποίοι προέρχονται από επιβαρυμένες επιδημιολογικά χώρες.\nΤην ίδια στιγμή, και ενώ τα νοσοκομεία της Θεσσαλονίκης αλλά και ολόκληρης της βόρειας Ελλάδας βρίσκονται στο κόκκινο (εκτιμάται ότι σε αυτά νοσηλεύονται σχεδόν 2.200 άνθρωποι, εκ των οποίων οι 499 είναι διασωληνωμένοι), αυτά εξακολουθούν να κατακλύζονται καθημερινά από νέες εισαγωγές ασθενών με αποτέλεσμα το σενάριο περί μεταφοράς ασθενών με κορωνοϊό σε νοσοκομεία της Αττικής και της νότιας Ελλάδας να είναι ολοένα και πιο κοντά στην υλοποίηση του.\nΉδη ο σχεδιασμός προβλέπει τη μεταφορά ασθενών είτε με αεροδιακομιδές είτε με επίγεια μέσα, όπως π.χ. τρένα, τα οποία θα μπορούν να μεταφέρουν πολύ περισσότερους ασθενείς από όσους μπορούν τα αεροπλάνα.\nΣε κάθε περίπτωση η κατάσταση εξακολουθεί να παραμένει εξαιρετικά δύσκολη.\nΕίναι χαρακτηριστικό πως ο αριθμός των νοσηλευομένων αγγίζει τους 4.000 ενώ οι διασωληνωμένοι βρίσκονται μια ανάσα από τους 500.\nΕφόσον τα δεδομένα αυτά δεν ανατραπούν ραγδαία τα επόμενα 24ωρα είναι προφανές πως τα σενάρια περί άρσης του lockdown στα τέλη Νοεμβρίου μοιάζουν να είναι εκτός τόπου και χρόνου.\nΣτους 1.347 οι νεκροί\nΟ ΕΟΔΥ ανακοίνωσε σήμερα 19/11 3.227 νέα κρούσματα του νέου ιού στη χώρα, εκ των οποίων 11 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων είναι 85.261, εκ των οποίων το 53,6% άνδρες.\nΤα στοιχεία που παρουσιάζονται αφορούν περιστατικά από την επιδημιολογική επιτήρηση της νόσου από το νέο κορωνοϊό (COVID19), με βάση τα δεδομένα που έχουν δηλωθεί στον ΕΟΔΥ και καταγραφεί μέχρι τις 19 Νοεμβρίου 2020 (ώρα 15:00).\nΤα νέα εργαστηριακά επιβεβαιωμένα κρούσματα της νόσου είναι 3.227, εκ των οποίων 11 εντοπίστηκαν κατόπιν ελέγχων στις πύλες\nΟ συνολικός αριθμός των κρουσμάτων ανέρχεται σε 85.261 (ημερήσια μεταβολή +3,9%), εκ των οποίων 53,6% άνδρες.\nΟι νέοι θάνατοι ασθενών με COVID-19 είναι 59, ενώ από την έναρξη της επιδημίας έχουν καταγραφεί συνολικά 1.347 θάνατοι.\nΗ διάμεση ηλικία των ασθενών που απεβίωσαν είναι 80 έτη.\nΟ αριθμός των ασθενών που νοσηλεύονται διασωληνωμένοι\nείναι 499 (69.3% άνδρες).\nΑπό το σύνολο των 85.261 κρουσμάτων, τα 4.725 (5,5%) θεωρούνται σχετιζόμενα με ταξίδι από το εξωτερικό, 21.605 (25,3%) είναι σχετιζόμενα με ήδη γνωστό κρούσμα και τα υπόλοιπα δεν σχετίζονται ούτε με ταξίδι ούτε με άλλο γνωστό κρούσμα ή είναι ακόμα υπό διερεύνηση.\nΔείγματα που έχουν ελεγχθεί: Από την 1η Ιανουαρίου 2020 μέχρι σήμερα, στα εργαστήρια που διενεργούν ελέγχους για τον νέο κορωνοϊό (SARS-CoV-2) και που δηλώνουν συστηματικά στον ΕΟΔΥ το σύνολο των δειγμάτων που ελέγχουν, έχουν συνολικά ελεγχθεί 2.177.279 κλινικά δείγματα ενώ από Μονάδες Υγείας και Κλιμάκια του ΕΟΔΥ που διενεργούν ελέγχους Rapid Ag έχουν ελεγχθεί 133.255 δείγματα\nΠέτσας: Κλείνει από αύριο 20/11 η Κρυσταλλοπηγή – Καθυστερεί η άρση του lockdown\nΝέα αυστηρότερα μέτρα στα χερσαία σύνορα της Ελλάδας και ιδιαίτερα στη βόρεια Ελλάδα ανακοίνωσε ο κυβερνητικός εκπρόσωπος Στέλιος Πέτσας.\n«Κρίσιμη παραμένει η κατάσταση στη χώρα μας. Τα χθεσινά στοιχεία του ΕΟΔΥ έδειξαν ότι οι δείκτες θετικότητας σε αρκετές περιοχές της Βόρειας Ελλάδας παραμένουν σε πολύ υψηλά επίπεδα αν αναλογιστούμε ότι είμαστε σε καθεστώς lockdown για εβδομάδες. Αυτό αποδεικνύει ότι οι πολίτες σε πολλές περιοχές επιδεικνύουν πολύ πιο χαλαρή συμπεριφορά από ότι επιβάλουν οι συνθήκες.\nΗ χαλαρή συμπεριφορά όλων μας θα οδηγήσει με μαθηματική ακρίβεια σε καθυστέρηση της οριζόντιας άρσης του lockdown. Η κυβέρνηση προκειμένου να περιορίσει τη διασπορά του κορωνοϊού στην κοινότητα λαμβάνει πρόσθετα μέτρα.\nΠρώτον, αναφορικά με τις χερσαίες πύλες εισόδου από αύριο στις 6.00 το πρωί κλείνει το συνοριακό σημείο ελέγχου της Κρυσταλλοπηγής.\nΣτα βόρεια σύνορά μας θα παραμείνουν ανοιχτές οι πύλες εισόδου της Κακαβιάς, των Ευζώνων και του Προμαχώνα ενώ από τη Νυμφαία θα διέρχονται μόνο φορτηγά αυτοκίνητα.\nΌσοι εισέρχονται στη χώρα εκτός από την υποχρεωτική επίδειξη αρνητικού τεστ PCR 72 ωρών θα υποβάλλονται και σε rapid test. Όσοι ανιχνεύονται ως αρνητικοί θα μπορούν να εισέρχονται στη χώρα και να πηγαίνουν στον προορισμό τους με βάση το PLF.\nΔεύτερον, αναφορικά με το επιδημιολογικό φορτίο στη Βόρεια Ελλάδα εντατικοποιούνται οι έλεγχοι τήρησης των μέτρων.Ο αριθμός των κρουσμάτων παραμένει υψηλός στην περιοχή.\nΓι αυτό το λόγο ενισχύονται οι δυνάμεις των ελεγκτικών σωμάτων στη Βόρεια Ελλάδα και σε συνεργασία με την Τοπική Αυτοδιοίκηση και τη Δημοτική Αστυνομία αυστηροποιούνται οι έλεγχοι τόσο στις μετακινήσεις των πολιτών όσο και στους χώρους εργασίας» είπε ο κ.Πέτσας.\n«Καταλαβαίνουμε ότι υπάρχει κόπωση στην κοινωνία.\nΤώρα ωστόσο μετά τις καθημερινές ανακοινώσεις για τα εμβόλια βλέπουμε μία αχτίδα φωτός. Ξέρουμε ότι θα φτάσει το τέλος αυτής της παγκόσμιας περιπέτειας. Όμως μέχρι τότε ας συνεχίσουμε την προσπάθεια», τόνισε ο κυβερνητικός εκπρόσωπος.\nΤις τρεις αυτές φάσεις του ανοίγματος προανήγγειλε σε χθεσινές του δηλώσεις ο κυβερνητικός εκπρόσωπος, Στέλιος Πέτσας, ο οποίος παράλληλα είχε πει πως πολύ δύσκολα θα ανοίξουν αυτό το διάστημα τα μπαρ και άλλα καταστήματα διασκέδασης.\nΣημειώνεται πως το σχέδιο αυτό προβλέπει επίσης την υποχρεωτική χρήση της μάσκας παντού καθώς και τη διατήρηση της απαγόρευσης κυκλοφορίας κατά τις νυχτερινές ώρες.\nΘετικός στον κορωνοϊό ο Αρχιεπίσκοπος Ιερώνυμος – Στη ΜΑΦ του Ευαγγελισμού\nΣτη Μονάδα Αυξημένης Φροντίδας του Ευαγγελισμού μπαίνει προληπτικά ο Αρχιεπίσκοπος Ιερώνυμος, ο οποίος διαγνώστηκε θετικός στον κορωνοϊό το βράδυ της Δευτέρας 16/11.\nΟ 82χρονος Αρχιεπίσκοπος έχει εκδηλώσει ήπια συμπτώματα και είναι σε καλή κατάσταση, ενώ στο ίδιο νοσοκομείο νοσηλεύεται και ο Αρχιεπίσκοπος Αλβανίας Αναστάσιος.\nΟ Αρχιεπίσκοπος, ο οποίος εισήχθη στο νοσοκομείο, σύμφωνα με τις υποδείξεις των θεραπόντων ιατρών του,είχε διαγνωσθεί αρνητικός τόσο στις ταχείες εξετάσεις, όσο και στις μοριακές εξετάσεις, στις οποίες υποβλήθηκε και μετά το πέρας των εργασιών της Διαρκούς Ιεράς Συνόδου και πριν από την συνάντησή του με τον Πρωθυπουργό κ. Κυριάκο Μητσοτάκη στα γραφεία της Αρχιεπισκοπής, όπου ενημερώθηκε για την πορεία της πανδημίας και για τα μέτρα που λαμβάνει η κυβέρνηση για την αντιμετώπισή της.\nΣτο επίκεντρο της συνάντησης τους είχε βρεθεί το άνοιγμα των εκκλησιών στους πιστούς τα Χριστούγεννα..\nΟ Αρχιεπίσκοπος θέλησε να στείλει ένα μήνυμα προς όλους για τήρηση των μέτρων κατά του ιού.\nΜετέχω στην αγωνία και στον πόνο και στον φόβο όλων, που με την Πίστη μας στον Θεό όλοι θα υπερνικήσουμε», είπε μιλώντας στους στενούς του συνεργάτες ο Αρχιεπίσκοπος λίγο πριν από την εισαγωγή του, υπογραμμίζοντας την ιερή υποχρέωση όλων μας να τηρούμε ευλαβικά τους κανόνες και τα μέτρα των αρμόδιων υγειονομικών αρχών της Πολιτείας για να προστατεύουμε το υπέρτατο αγαθό της ανθρώπινης υγείας και ζωής.\nΤο σχέδιο με βάση το οποίο θα πραγματοποιηθεί ο εμβολιασμός για την Covid-19, όταν παραληφθούν οι πρώτες δόσεις του εμβολίου, παρουσίασε ο υπουργός Υγείας, Βασίλης Κικίλιας.\nΟ κ. Κικίλιας αναφέρθηκε στο Εθνικό Σχέδιο Εμβολιασμού του πληθυσμού, λέγοντας πώς θα διεξαχθεί, ποιοι θα βρίσκονται πρώτοι στη λίστα, και σε ποια σημεία.\nΌπως δήλωσε, ο εμβολιασμός θα διεξάγεται σε 1.018 σημεία σε όλη την Ελλάδα, με ραντεβού και με πρώτη προτεραιότητα τους υγειονομικούς και τις ευπαθείς ομάδες.\nΤο 30% των εμβολιασμών θα γίνεται σε Κέντρα Υγείας, ώστε να αποσυμφορηθεί η κατάσταση στα νοσοκομεία, ενώ υπολογίζεται πως θα εμβολιάζονται 2.117.440 πολίτες τον μήνα, σε δύο βάρδιες, έξι ημέρες την εβδομάδα (με εξαίρεση την Κυριακή).\nΟ υπουργός Υγείας τόνισε με έμφαση ότι το εμβόλιο δεν αρκεί.\nΗ μάσκα, οι αποστάσεις, η αποφυγή του συνωστισμού και ηπροφύλαξη των ευπαθών ομάδων θα εξακολουθήσουν να αποτελούν βασική παράμετρο στη μάχη κατά του νέου κορωνοϊού, έως ότου ικανό ποσοστό του πληθυσμού αποκτήσει ανοσία κατά της Covid-19.\nΤα εμβόλια θα είναι όλα δωρεάν.\nΌταν εμβολιάζεται ένας πολίτης, έχει ανοσία.\nΘα μπορούμε να εμβολιάσουμε 2.117.440 πολίτες το μηνα.\nΘα υπάρχουν δύο βάρδιες, έξι ημέρες την εβδομάδα, Κυριακή ρεπό.\nΥπολογίζουμε ότι κάθε πολίτης χρειάζεται 10 λεπτά για να εμβολιαστεί.\nΤο 30% των εμβολιασμών θα γίνεται από τα Κέντρα Υγείας, ώστε να αποσυμφορηθούν τα νοσοκομεία.\nΟ εμβολιασμός θα γίνεται με ραντεβού.\nΠρώτα θα εμβολιαστούν οι υγειονομικοί, γιατροί και νοσοκόμοι.\nΘα ακολουθήσουν οι ευπαθείς ομάδες.\nΚαι ακολούθως ο υπόλοιπος πληθυσμός.\nΕιδικά κλιμάκια θα μεταβούν σε οίκους ευγηρίας.\nΌσον αφορά τους πρόσφυγες και μετανάστες, θα μεταβούν επίσης ειδικά κλιμάκια, στα κέντρα όπου βρίσκονται.\nΣτις 35 φυλακές, θα ληφθεί ειδική μέριμνα, ώστε οι μονάδες Υγείας που βρίσκονται κοντά, να εμβολιάσουν το προσωπικό και τους κρατούμενους.\nΕρωτήσεις – απαντήσεις για το εμβόλιο και την αποτελεσματικότητά του\nΠοιο εμβόλιο θα χορηγηθεί σε ποιον\nΟι πολίτες που θα θελήσουν να εμβολιαστούν για τη νόσο COVID-19 δεν θα έχουν δικαίωμα να επιλέξουν ποιο θα λάβουν, καθώς αυτό θα καθορίζεται από τη διαθεσιμότητα και τον ρυθμό παράδοσης των διαθέσιμων δόσεων.\nΤο βέβαιο είναι ότι η πρώτη και δεύτερη δόση θα αφορούν στο εμβόλιο της ίδιας εταιρείας.\nΔηλαδή, δεν προβλέπεται επιστημονικά να χορηγηθεί η πρώτη δόση από το BNT162b1 και η δεύτερη από το mRNA-1273.\nΠότε ξεκινά να δρα\nΑπό τις εν εξελίξει κλινικές δοκιμές Φάσης 3 των υπό έγκριση εμβολίων προκύπτει ότι ο οργανισμός αρχίζει να παράγει αντισώματα έναντι του SARS-CoV-2 ήδη από τις πρώτες ημέρες χορήγησης της πρώτης δόσης.\nΓια παράδειγμα, από τα προκαταρκτικά στοιχεία του εμβολίου AZD1222 της AstraZeneca φαίνεται ότι χρειάστηκαν 14 ημέρες για να παράγει o οργανισμός Τ-κύτταρα και 28 ημέρες για να ανιχνευτούν εξουδετερωτικά αντισώματα.\nΣυνεπώς, ήδη από την πρώτη έγχυση το άτομο θεωρείται ότι έχει μειωμένο κίνδυνο τόσο να νοσήσει όσο και να μεταδώσει τον κορωνοϊό σε άλλα άτομα.\nΟι Pfizer/BioNTech είναι προς το παρόν οι πρώτες που ανακοινώνουν προκαταρκτικά στοιχεία επί της αποτελεσματικότητας του εμβολίου τους από την κλινική δοκιμή Φάσης 3.\nΣύμφωνα με αυτά, το BNT162b1 εμφάνισε αποτελεσματικότητα 90% επί 94 επιβεβαιωμένων περιπτώσεων λοίμωξης COVID-19.\nΤο ποσοστό αυτό ενδεχομένως να είναι χαμηλότερο κατά τον εμβολιασμό του γενικού πληθυσμού, καθώς παράγοντες όπως η ηλικία και τα υποκείμενα νοσήματα παίζουν καθοριστικό ρόλο στην αποτελεσματικότητα όλων των εμβολίων.\nΚάθε φαρμακευτικό προϊόν συνοδεύεται από μια σειρά ανεπιθύμητων ενεργειών.\nΟπως είναι αναμενόμενο, και τα νέα εμβόλια για τη νόσο COVID-19, σύμφωνα με τα μέχρι τώρα δεδομένα από τις κλινικές δοκιμές Φάσης 3 που είναι σε εξέλιξη, προκαλούν σειρά παροδικών παρενεργειών ελάσσονος σημασίας, όπως πόνο και ερεθισμό στο σημείο της έγχυσης, μυϊκά άλγη, κεφαλαλγία, ρίγος και διάρροια.\nΟι περισσότερες ανεπιθύμητες ενέργειες αναφέρθηκαν από τους εθελοντές μετά τη δεύτερη έγχυση και ήταν ήπιας έως μέτριας έντασης.\nΓια πόσο διάστημα μας προστατεύει\nΟι κορωνοϊοί, στην οικογένεια των οποίων ανήκει ο SARS-CoV-2, έχουν μια περίοδο κυκλοφορίας από τον Οκτώβριο έως και τον Απρίλιο του επόμενου έτους.\nΕφόσον ο εμβολιασμός των πολιτών γίνει εγκαίρως, δηλαδή τουλάχιστον 1,5 μήνα νωρίτερα από την έναρξη της περιόδου κυκλοφορίας του νέου κορωνοϊού, θεωρητικά ο οργανισμός είναι προστατευμένος για όλο το χρονικό εύρος δράσης του ιού.\nΑν έχω νοσήσει και έχω αναρρώσει, πρέπει να το κάνω;\nΠρος το παρόν οι εκτιμήσεις για το πόσο διαρκεί η φυσική ανοσία κάποιου που έχει αναρρώσει από COVID-19 είναι συγκεχυμένες.\nΠροκαταρκτικά στοιχεία δείχνουν ότι ενδεχομένως αυτή η ανοσία να μη διαρκεί πολύ, γιʼ αυτό και πολλές στοχευμένες μελέτες είναι εν εξελίξει για να απαντηθεί αυτό το καίριο ερώτημα.\nΕτσι, λοιπόν, προς το παρόν καμιά αρμόδια ρυθμιστική αρχή δεν μπορεί να απαντήσει με σαφήνεια αν τα άτομα που έχουν αναρρώσει από τη λοίμωξη COVID-19 θα πρέπει να κάνουν το εμβόλιο ή όχι.\nΤηλεκπαίδευση σε δημοτικά και νηπιαγωγεία\nΠρεμιέρα με σωρεία προβλημάτων έκανε η τηλεκπαίδευση σε δημοτικά και νηπιαγωγεία, τα οποία παραμένουν κλειστά από την περασμένη Δευτέρα 16/11.\nΠερισσότεροι από 600.000 μαθητές εκτιμάται ότι θα παρακολουθούν τα μαθήματα τους μέσω της τηλεκπαίδευσης.\nΗ τηλεκπαίδευση και για την Πρωτοβάθμια Εκπαίδευση θα είναι υποχρεωτική.\nΗ κάθε διδακτική ώρα θα έχει διάρκεια 30 λεπτών και θα πραγματοποιείται από τις 14:00 έως τις 17:00 για τα δημοτικά, και από τις 14:00 έως τις 16:20 για τα νηπιαγωγεία, συμπεριλαμβανομένων σύντομων διαλειμμάτων.\nΑπαγόρευση κυκλοφορίας από τις 21:00 – Ποιοι εξαιρούνται\nΣε ισχύ μέχρι τις 30/11 (που τέθηκε από την Παρασκευή 13/11) η απαγόρευση κυκλοφορίας κατά τις νυχτερινές ώρες και συγκεκριμένα από τις 21:00 το βράδυ έως τις 05:00 το πρωί.\nΌπως έχει γίνει γνωστό, οι μετακινήσεις που θα επιτρέπονται κατ’εξαίρεση σε αυτές τις ώρες, θα είναι αυστηρά και μόνο για λόγους εργασίας, για εξαιρετικές περιπτώσεις υγείας και συνοδείας των κατοικίδιων ζώων των πολιτών σε κοντινή απόσταση από την κατοικία.\nΕπιτρέπονται delivery, take away\nΣχετικά με την παραλαβή από εν λειτουργία καταστήματα (take away) τονίζεται ότι ναι μεν συνεχίζεται μετά τις 21.00 και καθ’ όλη τη διάρκεια του ωραρίου λειτουργίας τους, όχι όμως ως αυτοτελή λόγο μετακίνησης, αλλά στο πλαίσιο των επιτρεπόμενων μετακινήσεων κατά τις ώρες αυτές.\nΤι επιτρέπεται για κυνήγι, ψάρεμα και άθληση\nΕπίσης, η ατομική άθληση δεν αφορά την άθληση/προπόνηση στο πλαίσιο των αθλητικών σωματείων, αλλά αυστηρά και μόνο την ατομική άθληση σε συνθέσεις έως 3 άτομα, ενώ έχει απευθυνθεί σύσταση η άσκηση να πραγματοποιείται κατά προτίμηση κοντά στην οικία των πολιτών.\nΣούπερ μάρκετ, μίνι μάρκετ, περίπτερα\nΤα σούπερ μάρκετ θα κλείνουν στις 20:30. Συγκεκριμένα, με απόφαση του υπ.Ανάπτυξης προβλέπεται ότι:\nΤων μέτρων της απαγόρευσης εξαιρούνται και θα λειτουργούν:\nΚαταστήματα τροφίμων (σούπερ μάρκετ, φούρνοι, κλπ) παραμένουν ανοιχτά\nΟι υπηρεσίες παροχής προϊόντων σε πακέτο από το κατάστημα (take away) και καθ΄ οδόν εξυπηρέτησης (drive through) επιτρέπονται μόνον στο πλαίσιο των λόγων μετακίνησης των πολιτών που ορίζονται στην ΚΥΑ, δηλαδή δεν μπορεί κάποιος να βγει από το σπίτι μόνο για να παραλάβει έτοιμο φαγητό.\nΚλειστή, ωστόσο, παραμένει συνολικά η εστίαση.\nΛαϊκές αγορές, με τη συμμετοχή του 50% των δραστηριοποιούμενων και απόσταση πάγκων 5 μέτρων.\nTο βράδυ, η κυκλοφορία επιτρέπεται μόνο για:\n2) για έκτακτη ανάγκη και\n3) για βόλτα κατοικιδίου.\nΕιδικότερα, η μετακίνηση από και προς την εργασία για τις εργάσιμες ώρες ή κατά τη διάρκεια της εργασίας εφόσον είναι απαραίτητο, γίνεται αποκλειστικά με σχετική βεβαίωση από τον εργοδότη, η οποία εκδίδεται μέσω του Πληροφοριακού Συστήματος Εργάνη.\nΣε περίπτωση που για οποιονδήποτε λόγο είτε επειδή υπάρχουν προβλήματα στο σύστημα ή για οποιονδήποτε άλλο λόγο δεν μπορεί να εξασφαλιστεί, τότε μπορεί να ισχύσει και η βεβαίωση Κυκλοφορίας Εργαζομένου που είναι διαθέσιμη στο forma.gov.gr.\nΣημειώνεται ότι τα σχετικά έντυπα και αναλυτικές οδηγίες είναι διαθέσιμα στην ηλεκτρονική σελίδα forma.gov.gr.\nTagged καραντίνα κορωνοϊού κλείσιμο κρυσταλλοπηγής κλείσιμο συνόρων νέα κρούσματα κορωνοϊού νέα μέτρα κατά κορωνοϊού νέοι θάνατοι κορωνοϊού πανδημία κορωνοϊού\nΈχει ο ΣΥΡΙΖΑ σχέση με την οικολογία; Κι αν ναι ποιά είναι αυτή;\nΔίκη Χρυσής Αυγής: 13 χρόνια στο διευθυντήριο – Ισόβια για τον Ρουπακιά –Ολες οι ποινές\n5 συλλήψεις για παράνομο καζίνο τυχερών ηλεκτρονικών παιγνίων


ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ ΔΕ ΧΑΝΙΩΝ- Εκδήλωση ενδιαφέροντος για συμμετοχή στην μαθητιάδα της ΠΔΕ Κρήτης σχ. έτους 2016-17 – ΠΔΕ Κρήτης\nΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ ΔΕ ΧΑΝΙΩΝ- Εκδήλωση ενδιαφέροντος για συμμετοχή στην μαθητιάδα της ΠΔΕ Κρήτης σχ. έτους 2016-17\n26 Απριλίου 2017 2 Μαΐου 2017 Τμήμα Επιστημονικής & Παιδαγωγικής Καθοδήγησης Δ.Ε.\n23 Ιανουαρίου 2017 Τμήμα Επιστημονικής & Παιδαγωγικής Καθοδήγησης Δ.Ε. Δεν επιτρέπεται σχολιασμός στο ΣΣ ΠΛΗΡΟΦΟΡΙΚΗΣ ΓΩΓΟΥΛΟΣ ΓΕΩΡΓΙΟΣ- Επιμορφωτική συνάντηση Καθηγητριών – Καθηγητών Πληροφορικής Γενικών Λυκείων στα Χανιά\n20 Οκτωβρίου 2015 Τμήμα Επιστημονικής & Παιδαγωγικής Καθοδήγησης Δ.Ε. Δεν επιτρέπεται σχολιασμός στο ΣΣ ΦΙΛΟΛΟΓΩΝ ΡΑΜΟΥΤΣΑΚΗ ΙΩΑΝΝΑ- Ενημέρωση για την Παιδαγωγική Συνάντηση με τους γονείς των μαθητών στο Γενικό Λύκειο Ελ. Βενιζέλου Χανίων- Κύκλος επιμορφωτικών Σεμιναρίων για το Δίκτυο σχολείων παιδαγωγικής αρμοδιότητας


13 Σεπτεμβρίου 2019 11:40:22\nΤο εμβληματικό έργο για το περιβάλλον, με τίτλο «Η Λειτουργία του Ορφέα», παρουσιάζεται στο Φεστιβάλ Παπάγου – Χολαργού του Δήμου το Σάββατο 14 Σεπτεμβρίου. Στα πλαίσια των εκδηλώσεων στο Κηποθέατρο στον Παπάγο, ο Γιάννης Μαρκόπουλος θα διευθύνει ένα διεθνώς αναγνωρισμένο ελληνικό μουσικό έργο για μία και μοναδική βραδιά.\nΟ μεγάλος δημιουργός συνέθεσε τη «Λειτουργία του Ορφέα», δομημένη στη βάση αρχαίων Ορφικών κειμένων και απευθύνεται στο θέμα του επαναπροσδιορισμού της σχέσης του Ανθρώπου με τη Φύση. Όπως στα Ορφικά κείμενα, αναφέρει ο Δήμος, τα στοιχεία της Φύσης αποκτούν ανθρωπομορφική υπόσταση και αυτό ακριβώς τον ενέπνευσε και συνέβαλε στην ενότητα μορφής και περιεχομένου του έργου το οποίο δημιούργησε. Όπως τονίζεται, η καταξίωση του έργου από το διεθνές μουσικόφιλο κοινό με την έκδοσή του παγκόσμια το 2009, αποτέλεσε την προοπτική που διαγράφεται στον ορίζοντα της Ευρώπης για τη νέα Ελληνική τέχνη, την γλώσσα και την σύγχρονη απήχηση του αρχαιοελληνικού μας μύθου.\nΤη Λειτουργία του Ορφέα θα αποδώσουν η Εθνική Συμφωνική Ορχήστρα της ΕΡΤ, η Μικτή Χορωδία του Δήμου Αθηναίων με διευθυντή τον Σταύρο Μπερή. Σολίστ: ο βαρύτονος Τάσσος Αποστόλου και η υψίφωνος Έλενα Κελεσίδη. Αφηγητής ο ηθοποιός Γρηγόρης Βαλτινός. Επίσης θα παιχθούν από το έργο του Γιάννη Μαρκόπουλου 24 Πυρρίχιοι Συμφωνικοί Χοροί, τα μέρη ΝΟ : 24 ΩΔΗ, ΝΟ: 18 ΣΩΟΣ υπό την διεύθυνση του Αναστάσιου Συμεωνίδη.\nΗμερομηνία: 14/09, 21.00 – Τόπος: Οδός Κορυτσάς (6η στάση Παπάγου), – Είσοδος Ελεύθερη για δημότες και κατοίκους του Δήμου, Γενική είσοδος 5 €\nTags: Γιάννης ΜαρκόπουλοςΔημός Παπάγου - ΧολαργούσυναυλίαΦεστιβάλ Παπάγου - Χολαργού\nΛευκορωσία: Δειλή «αποκατάσταση»…


Τα ορυχεία στην Βόρεια Εύβοια που έγιναν... αλπικές λίμνες [εικόνες]\nΤα ορυχεία στην Βόρεια Εύβοια που έγιναν… αλπικές λίμνες [εικόνες]\n15/12/17 • 08:39 | UPD 15/12/17 • 08:39\nΈνα υπέροχο αλπικό τοπίο σε απόσταση μόλις δυο ωρών από την Αθήνα, στη Βόρεια Εύβοια. Στο Μαντούδι. Μαγευτικές λίμνες μέσα στα βουνά!\nΈνα υπέροχο αλπικό τοπίο σε απόσταση μόλις δυο ωρών από την Αθήνα, στη Βόρεια Εύβοια.\nΣτο Μαντούδι. Μαγευτικές λίμνες μέσα στα βουνά! Εκεί που εδώ και δεκαετίες η περιοχή θύμιζε σεληνιακό τοπίο με τους γιγαντιαίους «κρατήρες» από την εξόρυξη λευκόλιθου από το συγκρότημα Σκαλιστήρη, σήμερα η φύση μεγαλουργεί. Όχι μόνο έχει επουλώσει τις πληγές της, αλλά έχει δημιουργήσει μια πραγματική «ζωγραφιά» από 12 λίμνες.\nΟ επισκέπτης που φτάνει όμως σήμερα στον Γεροπλάτανο βρίσκεται αντιμέτωπος με ένα απογοητευτικό θέαμα. Σκουπίδια, βάτα, πεσμένα βράχια… Ο Μεγάλος Πλάτανος αφημένος στην τύχη του. Ένα απίστευτο φυσικό μνημείο παρατημένο. Ίσως κάποιοι να περιμένουν και εδώ τη φύση να επουλώσει τις πληγές του πλάτανου, όπως έγινε με τις λίμνες; Εξοργιστικό…\nΠηγή: Περιοδικό «Πρακτορείο» του ΑΠΕ-ΜΠΕ\nΤελευταία πτήση για το Boeing 747, τον πρώτο γίγαντα των αιθέρων\nΤι σημαίνει η ανακάλυψη της NASA με τους εξωπλανήτες


Πόσο υγιεινές είναι τελικά οι λεγόμενες υπερτροφές | AgrinioPress\nΑρχική/Υγεία-Ομορφιά/Πόσο υγιεινές είναι τελικά οι λεγόμενες υπερτροφές\nΠόσο υγιεινές είναι τελικά οι λεγόμενες υπερτροφές\n09/07/2018 , 21:37\nΟι προσδοκίες από τα εξωτικά φρούτα της νότιας Αμερικής, τα ασιατικά γκότζι μπέρι αλλά και τα ρόδια είναι πολύ μεγάλες Αποκαλούνται υπερτροφές ή σούπερ φουντ όπως τα συναντάμε συχνά και η κατανάλωσή τους συμβάλλει στην καλή υγεία, το αδυνάτισμα και την ευεξία.\nΔεν υπάρχουν νομικά κατοχυρωμένες προδιαγραφές για το ποιες τροφές μπορούν να αποκαλούνται υπερτροφές, όπως δηλώνει η Άντγιε Γκαλ από τη Γερμανική Εταιρεία για τη Διατροφή στη Βόννη. «Γενικά ως υπερτροφές χαρακτηρίζονται εκείνες οι τροφές, οι οποίες είναι πλούσιες σε θρεπτικά συστατικά και κυρίως φρούτα και λαχανικά». Οι σούπερ τροφές είναι συχνά πλούσιες σε βιταμίνες, μεταλλικά στοιχεία και αντιοξειδωτικά.\nΣτοιχεία που ενισχύουν την καλή υγεία του οργανισμού. Τα γκότζι μπέρι, οι σπόροι τσία και το ρόδι είναι χαρακτηριστικά παραδείγματα. Ωστόσο και τα τοπικά μύρτιλα, οι τσουκνίδες, τα κυνόροδα αποκτούν όλο και μεγαλύτερη σημασία.\nΤο γεγονός ότι μέχρι σήμερα ως υπερτροφές θεωρούνταν τροφές από μακρινές εξωτικές χώρες δεν είναι τυχαίο, σύμφωνα με την Ρεγκίνα Άσμαν από το Κέντρο Καταναλωτών της Βρέμης. Ο συνδυασμός εξωτικού και καλής υγείας ερεθίζει τη φαντασία πολλών ανθρώπων. Ωστόσο η ειδικός πιστεύει πως αυτά τα εξωτικά φρούτα δεν είναι απαραίτητα.\nΌποιος τρέφεται σωστά και ισορροπημένα, καταναλώνει πολλά φρούτα και λαχανικά που υπάρχουν και στη δική μας ήπειρο δεν έχει ανάγκη από τις μακρινές εξωτικές υπερτροφές. Εκτός αυτού τα προϊόντα από άλλες ηπείρους μπορεί να κρύβουν και κινδύνους αφού μπορεί να μην πληρούν τα ποιοτικά στάνταρ που ισχύουν στην Ευρώπη. Ακόμη διαφημίσεις που ισχυρίζονται ότι το ρόδι βοηθάει στην εμμηνόπαυση και στον καρκίνο του προστάτη δεν πρέπει να γίνονται άκριτα πιστευτές.\nσούπερ φουντ υπερτροφές


8 κόλπα για να ελέγξετε την όρεξή σας | Γυναικεία ομορφιά\nHome » Δίαιτες » Διατροφή » Σώμα » fitness » news » 8 κόλπα για να ελέγξετε την όρεξή σας\nTitle: 8 κόλπα για να ελέγξετε την όρεξή σας\nΌταν το στομάχι γουργουρίζει, όταν το μυαλό θολώνει και όταν είμαστε ένα βήμα πριν φάμε το τραπέζι, αυτό που πρέπει να κάνουμε είνα...\nΌταν το στομάχι γουργουρίζει, όταν το μυαλό θολώνει και όταν είμαστε ένα βήμα πριν φάμε το τραπέζι, αυτό που πρέπει να κάνουμε είναι να διατηρήσουμε την ψυχραιμία μας και να ακολουθήσουμε μερικά τρικ που θα μας βοηθήσουν να μην καταναλώσουμε όλο το ψυγείο… αμάσητο.\nΗ όρεξη σχετίζεται μεν ευθέως με την ανάγκη του οργανισμού για ενέργεια, αλλά επηρεάζεται άμεσα και από ένα σωρό άλλους παράγοντες, η διαχείριση των οποίων θα βοηθήσει στην αντιμετώπιση της λαιμαργίας και υπερφαγίας που ποτέ δεν είναι ο αρχικός στόχος αλλά συχνά καταλήγει να είναι το τελικό αποτέλεσμα.\nΑκολουθήστε τα παρακάτω κόλπα που θα δαμάσουν την όρεξή σας και θα διατηρήσουν τη σιλουέτα σας στα επιθυμητά επίπεδα.\nΟ διαταραγμένος και ελλειμματικός ύπνος ανεβάζει τα επίπεδα της γκρελίνης, η οποία είναι μια εκ των βασικών ορμονών που οδηγούν το στομάχι στη διαμαρτυρία. Ακόμα και αν δεν καταφέρνετε σε τακτική βάση να παρέχετε στον οργανισμό σας τις 7-8 ώρες ύπνου που χρειάζεται, έχετε το στα υπόψη όταν θα αρχίσει να αυξάνεται η όρεξή σας, ότι μπορείτε να την κατευνάσετε με λίγο ύπνο παραπάνω.\nΦροντίστε λίγο περισσότερο τη διατροφή σας και δείξτε σαφή προτίμηση για τα φρέσκα προϊόντα και όχι για τα προτηγανισμένα του εμπορίου. Τα φρέσκα και καλής ποιότητας προϊόντα ρίχνουν τα επίπεδα της γκρελίνης, η οποία προάγει την αποθήκευση του λίπους και σας κάνει να επιθυμείτε λιπαρά φαγητά, που δεν βοηθούν σε τίποτα τη σιλουέτα σας.\nΤο άγχος, όχι μόνο, επηρεάζει αρνητικά τη δύναμη της θέλησης που χρειάζεστε για τον έλεγχο της όρεξης, αλλά ανεβάζει και τα επίπεδα της κορτιζόλης, η οποία με τη σειρά της οδηγεί σε λιγούρες που συχνά μεταφράζονται σε παραπάνω κιλά.\nΚάθε φορά λοιπόν, που σας κυριεύει το άγχος, στραφείτε στην εκτονωτική γυμναστική, πάρτε βαθιές αναπνοές, ακούστε μουσική ή μιλήστε με ένα φίλο που θα σας ηρεμήσει και θα σας αποτρέψει από το να το ρίξετε –ξανά- στο φαγητό.\nΔιαιρέστε τα γεύματα\nΓια να αποφύγετε το ενδεχόμενο να φτάσετε την πείνα σας στα άκρα, δοκιμάστε να μοιράσετε ένα κανονικού μεγέθους γεύμα σε πολλά μικρότερα.\nΓια παράδειγμα, αν συνηθίζετε να τρώτε για μεσημεριανό μια σαλάτα και ένα σάντουιτς, τότε δοκιμάστε να φάτε την ώρα του μεσημεριανού μόνο το σάντουιτς και κρατήστε τη σαλάτα για αργότερα ως απογευματινό σνακ. Μοιράζετε και το φαγητό και την όρεξη σε μικρότερα και πιο διαχειρίσιμα μεγέθη.\nΞεκινήστε με φυτικές ίνες\nΕάν κάθεστε για φαγητό και η πείνα σας ήδη έχει φτάσει στα ύψη, τότε ελλοχεύει ο κίνδυνος να καταναλώσετε μεγάλες ποσότητες μέσα σε δευτερόλεπτα, ενώ καμία από τις δυο περιπτώσεις δεν κάνει πουθενά καλό. Για να αποφύγετε τον εκτροχιασμό, δοκιμάστε να ξεκινήσετε το γεύμα σας με λαχανικά, που έχουν φυτικές ίνες και μετά περάστε στις υπόλοιπες επιλογές που προσφέρει το τραπέζι.\nΑν και τα λαχανικά συνηθίζεται να πλασάρονται σαν συνοδευτικό είναι ένας πολύ καλός τρόπος, με λίγες θερμίδες και πολλές φυτικές ίνες, μπορείτε να δαμάσετε την όρεξή σας. Μη διστάσετε να φάτε και δεύτερη μερίδα μέχρι να νιώσετε ότι δεν είστε έρμαιο της λιγούρας σας.\nΚάντε στον εαυτό σας το χατίρι\nΌσο μεγαλώνουμε συνηθίζουμε και μαθαίνουμε να περιορίζουμε τον εαυτό μας και πολλές φορές καταλήγουμε να καταπιέζουμε την όρεξή μας προς χάριν της σιλουέτας μας. Τις φορές όμως που λαχταράμε να φάμε κάτι συγκεκριμένο και αδιαφορούμε για τη λαχτάρα μας επιλέγοντας κάτι πιο διαιτητικό και υγιεινό, παρατηρούμε πως η όρεξη δεν υποχωρεί.\nΑυτές είναι οι φορές που καλό είναι να κάνουμε το χατίρι στον εαυτό μας και να του χαρίσουμε το σνακ που επιθυμεί και σε τελική ανάλυση του αξίζει. Αρκεί αυτές οι περιπτώσεις να μην είναι ο κανόνας, αλλά η εξαίρεση που επιβεβαιώνει τον κανόνα.\nΑνάλογα με τις φορές που τρώτε μέσα στην ημέρα, φροντίστε η ποσότητα που καταναλώνετε να είναι αρκετή για να σας «κρατήσει» μέχρι το επόμενο γεύμα. Δεν έχει τόση σημασία αν τρώτε 3 ή 6 γεύματα την ημέρα, όση σημασία έχει, σε κάθε γεύμα να τρώτε τόσο-όσο χρειάζεται ο οργανισμός σας για να έχει τις δυνάμεις του, μέχρι το επόμενο σνακ και να μην καταλήξετε να πεινάσετε νωρίτερα που θα σημαίνει διατάραξη του προγράμματός σας.\nΟι θερμίδες που χρειάζεται το σώμα είναι συγκεκριμένες και δεν πρέπει να τις στερείται σε καμία περίπτωση για να μπορεί και αυτό να στηρίξει εμάς στη συνέχεια.\nΜην ξεχνάτε ότι ο εγκέφαλος χρειάζεται 20 λεπτά για να λάβει το μήνυμα ότι έχετε φάει και χορτάσει. Συνεπώς, όσο περισσότερη ώρα χρειάζεστε για να φάτε κάτι, τόσο το καλύτερο.\nΓια να βοηθήσετε μάλιστα τον εαυτό σας, επιλέξτε τροφές που απαιτούν πολύ μάσημα και δώστε το χρόνο στον εγκέφαλό σας να …«χορτάσει».\nΕτικέτες Δίαιτες, Διατροφή, Σώμα, fitness, news


ΑΟ Πυλίου Κω-Εθνικός Πειραιά 2-0: Συνεχίζει τις υψηλές πτήσεις! (vid) – Peiraiotika GR\nΑΟ Πυλίου Κω-Εθνικός Πειραιά 2-0: Συνεχίζει τις υψηλές πτήσεις! (vid)\nin NEWS, Γ ΕΘΝΙΚΗ, ΕΘΝΙΚΟΣ ΠΕΙΡ, ΕΠΙΚΑΙΡΟΤΗΤΑ, ΟΜΙΛΟΣ 6, ΠΟΔΟΣΦΑΙΡΟ\nΕξακολουθεί να εντυπωσιάζει για ακόμη μία αγωνιστική ο ΑΟ Πυλίου Κω! Η ομάδα του Δημήτρη Χρυσόπουλου νίκησε και τον Εθνικό εντός έδρας με 2-0 πετυχαίνοντας τη δεύτερη συνεχόμενη νίκη του σε 3 αγώνες ανεβαίνοντας έτσι πρώτος στη βαθμολογία με 7 βαθμούς. Οι γηπεδούχοι σκόραραν από ένα γκολ σε κάθε ημίχρονο κόντρα σε έναν Εθνικό που είχε αρκετές ευκαιρίες για να βρει δίχτυα δίχως όμως επιτυχία.\nΣτο πρώτο μισό του πρώτου ημιχρόνου οι δύο ομάδες δεν κατάφεραν να δημιουργήσουν κάποια ιδιαίτερη φάση με το παιχνίδι να μένει στη λευκή ισοπαλία. Όλα αυτά μέχρι το 25ο λεπτό όταν και οι νησιώτες άνοιξαν το σκορ. Ο Γεωργιάδης εκτέλεσε το φάουλ λίγο έξω από την περιοχή του Μπαντίκου στέλνοντας τη μπάλα στο γάμα της εστίας του τερματοφύλακα του Εθνικού γράφοντας το 1-0.\nΟι φιλοξενούμενοι προσπάθησαν να βρουν απάντηση κυρίως στην επανάληψη. Οι παίκτες του Θεόφιλου Καλύβα είχαν σημαντικές ευκαιρίες για το 1-1 με κυριότερη αυτή του 62ου λεπτού. Ο Παντελίδης έκανε το σουτ, αλλά οι αμυντικοί του Πυλίου έδιωξαν τη μπάλα πάνω στη γραμμή.\nΟ Εθνικός συνέχισε να ψάχνει για την ισοφάριση, δίχως όμως αποτέλεσμα. Έτσι, έγινε πράξη ο άγραφος νόμος του ποδοσφαίρου που λέει πως αν δεν κάνεις γκολ τις ευκαιρίες που σου παρουσιάζονται μπορεί να δεχθείς γκολ. Στο 90ο λεπτό ο Ηλιόπουλος έκανε το 2-0 για την ΑΟ Πυλίου πανηγυρίζοντας έντονα, πράγμα που προκάλεσε την αποβολή του αλλά σφραγίζοντας ταυτόχρονα μία ακόμη μεγάλη νίκη και αναγκάζοντας τον Εθνικό στη δεύτερη ήττα του σε 3 αγώνες.\nΑ.Ο Πυλίου (Δημήτρης Χρυσόπουλος): Τοπουζλής, Πλατέλλας (92′ Βακράκος), Δεληζάνος, Χατζηβασίλης, Μπριλάκης, Μαργαρίτης (46′ Κεϊτά), Γεωργιάδης Γ.Σ., Χατζηδημητρίου (61′ λ.τ. Γεωργιάδης Γ.Ι.), Χατζηφούντας (92′ Παπαγεωργίου), Ηλιόπουλος, Μεντής (72′ Δρόσος)\nΕθνικός (Θεόφιλος Καλύβας): Μπαντίκος, Νταούλιας, Ζωγραφάκης (79′ Κώστας), Νικολόπουλος, Παπαγεωργίου (46′ Παντελίδης), Ντάφλας, Κούντου (46′ Σάμιος), Διάκος, Μπέλερης (79′ Δώδας), Λύγκος, Κακοσίμος (34′ λ.τ Θέος)\nTags: 6ος όμιλοςΑΟ Πυλίου ΚωςΓ' ΕθνικήΕΘΝΙΚΟΣ ΠΕΙΡΑΙΑ\nΠρόγραμμα Αγώνων Α.Β.Γ. Κατηγορίας 29-30/01/2022\nΠόρος: Κλειστά σχολεία Δευτέρα και Τρίτη.


Items filtered by date: Κυριακή, 20 Φεβρουάριος 2022\nΧορηγοί 2022 Ποδηλατικού Συλλόγου Λέσβου\nΤο 2022 ο Ποδηλατικός Σύλλογος Λέσβου πραγματικά κάνει μια επανεκκίνηση της ποδηλασίας στη Λέσβο. Τα δυο αυτά χρόνια της πανδημίας, μας έκαναν να μαζεύουμε ιδέες, όρεξη και δυνάμεις για να ξεκινήσουμε φέτος δυνατά και να πραγματοποιήσουμε όλους τους στόχους μας. Μετά την ανακοίνωση όλων των αγώνων που θα πραγματοποιηθούν για το 2022, σειρά έχει η ανακοίνωση όλων αυτών που πιστεύουν και στηρίζουν τον σύλλογο με την έμπρακτη οικονομική εισφορά τους. Με μεγάλη μας χαρά και τιμή σας παρουσιάζουμε τους χορηγούς του Πο. Συ. Λέσβου με την σειρά.\nΕίναι ιδιαίτερη χαρά και τιμή μας να έχουμε από φέτος κοντά μας ως ΜΕΓΑ Χορηγό τα αδέλφια Αναστάσιο και Κωνσταντίνο Κόρακα με την KORAKAS Group και KORAKAS Racing. Όλοι γνωρίζουν τα τεχνολογικά τους επιτεύγματα όπως την μετατροπή συμβατικού αυτοκινήτου στο 1ο ηλεκτρικό αυτοκίνητο στην Ελλάδα(1994) και την ανάπτυξη καυστήρα που καίει αποδεδειγμένα και αξιόπιστα βίο καύσιμα τα οποία μπορούν να παραχθούν στο νησί μας από ελιά.\nΧΡΥΣΟΣ Χορηγός για το 2022 είναι ατομική επιχείρηση τεχνικών έργων Δημήτρη Ευστρατίου Κατζουρίδη. ιδρύθηκε το 1989 από τον Δημήτρη Ε. Κατζουρίδη ο οποίος είχε ήδη 10ετή εμπειρία στο χώρο των κατασκευών .Διαθέτει τεχνικό γραφείο στον Παλαιόκηπο Γέρας με γραμματειακή υποστήριξη και πλήρη μηχανοργάνωση.\nΓια ακόμη μια χρονιά η εταιρία Μανιατέλλης «Το σύγχρονο χρωματοπωλείο» και η Vitex είναι δίπλα στον Ποδηλατικό Σύλλογο Λέσβου ως ΑΡΓΥΡΟΣ Χορηγός. Η Μάγδα και η Νίτσα Μανιατέλλη έχουν από την πρώτη στιγμή σταθεί αρωγοί στην προσπάθειά μας και τις ευχαριστούμε μέσα από την καρδιά μας.\nΑπό την πρώτη μέρα της σύστασης του Ποδηλατικού Συλλόγου Λέσβου, το ξενοδοχείο Elysion είναι δίπλα μας να ομορφαίνει τις δράσεις μας ως ΑΡΓΥΡΟΣ Χορηγός. Το Elysion hotel είναι ένα καινούργιο ξενοδοχείο στη Μυτιλήνη Λέσβου με ιδιαίτερη αρχιτεκτονική άποψη και minimal επιλογές. Υποδέχεται τους επισκέπτες του σε έναν εκλεπτυσμένο χώρο, αρμονικά διακοσμημένο, με zen διάθεση & παροχές εφάμιλλες πολυτελών μονάδων. Βρίσκεται λίγα λεπτά από το κέντρο της Μυτιλήνης αλλά μακριά από τo θόρυβο της πόλης καθώς επίσης και ελάχιστα λεπτά από το αεροδρόμιο. Το ξενοδοχείο διαθέτει στρατηγική τοποθεσία και θεωρείται ένα από τα κορυφαία ξενοδοχεία της Μυτιλήνης ως προς τη σχέση τιμής και ποιότητας. Το Elysion, 10 μέτρα από την θάλασσα, προσφέρει στα ευρύχωρα πεντακάθαρα δωμάτια μια άνετη διαμονή, ένα από τα καλύτερα συστήματα ύπνου με τα προϊόντα της κορυφαίας εταιρίας Cocomat και απέραντη θέα προς τα κρυστάλλινα νερά του Αιγαίου. Μια βουτιά στη πισίνα, ένα cocktail με θέα στο Αιγαίο, ένα γεύμα ή ένα ποτό σε ένα από τα δύο Bar/Restaurant του ξενοδοχείου χαρίζουν στιγμές απόλαυσης και ηρεμίας.\nΜια συνεργασία που ξεκινάει πριν ακόμα ιδρυθεί ο Ποδηλατικός Σύλλογος Λέσβου, συνεχίζεται και για το 2022 με το ποδηλατικό κατάστημα Anagno Cycles και τον Στράτο Αναγνώστου ως ΧΑΛΚΙΝΟΣ Χορηγός. Δίπλα μας σε κάθε αναποδιά και βλάβη και εμείς δίπλα του από το ξεκίνημα του μέχρι και σήμερα. Αυτή η συνεργασία δεν είναι μόνο επαγγελματική αλλά πάνω από όλα φιλία!\nΑπό το 1982 μέχρι σήμερα στο Ζαχαροπλαστείο Γαρδένια θα βρείτε τις πιο γλυκές δημιουργίες που θα μετατρέψουν τις πιο ιδιαίτερες στιγμές σας σε γιορτή. Από το 2022 το Ζαχαροπλαστείο Γαρδένια έρχεται στην παρέα του Ποδηλατικού Συλλόγου Λέσβου ως ΧΑΛΚΙΝΟΣ Χορηγός για να γλυκάνει τις δράσεις μας και να ανεβάσει την ενέργειά μας!\nΤο 2021 στο χώρο του ποδηλάτου μπήκε ένα νέο ποδηλατικό κατάστημα για έμπειρους και αρχάριους αναβάτες με οδηγό τον Παναγιώτη Γιαννούλη. Το Ticket2Ride είναι το εισιτήριό για την καλύτερη ποδηλατική εμπειρία και βρίσκεται από φέτος κοντά στον Ποδηλατικό Σύλλογο Λέσβου ως ΧΑΛΚΙΝΟΣ Χορηγός.\nΗ εταιρία Kassimatis Cycling, με έδρα τον Πειραιά, από το 1945 βρίσκεται στον χώρο της ποδηλασίας με κορυφαίες μάρκες ποδηλάτων, αξεσουάρ και ρουχισμού(LOOK, CORRATEC, SPESIALIZED, SUPACAZ, CASTELLI, SIS) αλλά και με μοναδικές υπηρεσίες προς τους ποδηλάτες όπως το RETÜL Bike Fit. Από το ξεκίνημα του Ποδηλατικού Συλλόγου Λέσβου είναι ΥΠΟΣΤΗΡΙΚΤΗΣ μας και συνεχίζει και για το 2022.\nΗ εταιρεία ΜΥΡΣΙΝΙΑΣ A.B.E.E ξεκινά την δραστηριότητά της στον χώρο του αυτοκινήτου το 1977. Γίνεται επίσημος έμπορος και επισκευαστής των αυτοκινήτων Mazda και CITROEN από το 1978 και 1991 αντίστοιχα . Το 2003 μετατρέπεται σε Ανώνυμη εταιρεία και το 2004 μεταφέρεται στις ιδιόκτητες εγκαταστάσεις της στο 4ο χλμ της Ε.Ο. Μυτιλήνης - Καλλονής όπου και δραστηριοποιείται μέχρι σήμερα με αντικείμενο την πώληση καινούριων αυτοκινήτων, μεταχειρισμένων αυτοκινήτων, ανταλλακτικών, αξεσουάρ, υπηρεσίες επισκευής (service) και ασφαλίσεις αυτοκινήτων.\nΟ Λευτέρης και ο Βαγγέλης έχουν και οι δυο δείξει την αγάπη τους για τους ποδηλάτες και την ποδηλασία εδώ και πολλά χρόνια και από φέτος είναι κοντά μας ως ΥΠΟΣΤΗΡΙΚΤΕΣ.\nΓια μια ακόμη χρονιά η Hellenic Seaways & η Blue Star Ferries θα ταξιδέψει τις αποστολές των αθλητών του Ποδηλατικού Συλλόγου Λέσβου με έκπτωση επί των εισιτηρίων. Επίσης θα εξασφαλίσει εκπτώσεις για τους αθλητές όλων των σωματείων που θα επιλέξουν και θα συμμετάσχουν σε έναν από τους ποδηλατικούς αγώνες που διοργανώνονται από τον Ποδηλατικό Σύλλογο Λέσβου στο νησί μας.\nΚαλωσορίζουμε λοιπόν τους νέους χορηγούς και ευχόμαστε να έχουμε μια ποδηλατική χρονιά γεμάτη δράσεις και πολύ πετάλι!


Ο ΔΗΚΤΗΣ (03/07/18) | Επιχειρήσεις | Η ΚΑΘΗΜΕΡΙΝΗ\nΑκριβότερα τα ακίνητα στο κέντρο λόγω Airbnb\nΜια νέα επενδυτική αγορά για κατοικίες στην Ελλάδα έχει δημιουργήσει ο τομέας των βραχυχρόνιων μισθώσεων κατοικιών στο κέντρο της Αθήνας, αλλά και σε περιοχές τουριστικού ενδιαφέροντος σε όλη τη χώρα. Το αποτέλεσμα της δυναμικής που έχει αναπτυχθεί, είναι η σημαντική αύξηση των αγοραπωλησιών κατοικιών σε αρκετές συνοικίες του κέντρου της πρωτεύουσας, που μέχρι πρότινος χαρακτηρίζονταν ακόμη και υποβαθμισμένες. Επίσης, καταγράφονται και αυξήσεις των τιμών, σημειώνει η έκθεση της Τράπεζας της Ελλάδος για τη νομισματική πολιτική. Πάντως, τονίζεται ότι τόσο για τα οικιστικά όσο και για τα επαγγελματικά ακίνητα, και παρά τις τρέχουσες συγκρατημένες ενδείξεις ανάκαμψης, η οικοδομική δραστηριότητα για νέα έργα ανάπτυξης παραμένει σε χαμηλά επίπεδα, καθώς, προς το παρόν, οι επενδύσεις στοχεύουν κυρίως στην αναβάθμιση του υπάρχοντος αποθέματος, παρά στην κατασκευή νέων ακινήτων.\nΟ ισχυρός ανταγωνισμός έριξε τις τιμές στην ενέργεια\nΜε μεγάλη μείωση στις τιμές, λόγω του υψηλού ανταγωνισμού, έκλεισαν οι διαγωνισμοί που πραγματοποίησε χθες η ΡΑΕ για νέα έργα αιολικών και φωτοβολταϊκών, συνολικής ισχύος 283 ΜW. Σύμφωνα με τα ανεπίσημα στοιχεία που διέρρευσαν χθες, στα αιολικά η μικρότερη τιμή έφτασε τα 68 ευρώ ανά μεγαβατώρα και η μεγαλύτερη κοντά στα 72 ευρώ, από 90 ευρώ που ήταν η τιμή εκκίνησης. Στα μεγάλα φωτοβολταϊκά, η τιμή εκκίνησης ήταν 80 ευρώ η μεγαβατώρα και ο διαγωνισμός έκλεισε με κατώτατη τιμή στα 63 ευρώ και ανώτατη στα 71 ευρώ. Στα μικρά φωτοβολταϊκά, με τιμή εκκίνησης στα 85 ευρώ η μεγαβατώρα, η κατώτατη τιμή διαμορφώθηκε στα 76 ευρώ.\nH Fraport ενδιαφέρεται για άλλα 23 αεροδρόμια\nΗ Ελλάδα έφυγε από την επικίνδυνη ζώνη. Το Grexit δεν αποτελεί πλέον πρόβλημα, τον Αύγουστο το πρόγραμμα τελειώνει. Επειτα από οκτώ χρόνια κρίσης, η οικονομία αναπτύσσεται πάλι αναφέρει η γερμανική εφημερίδα Handelsblatt, και καταλήγει: «Για πολύ καιρό, πολλοί επενδυτές απέφευγαν την Ελλάδα. Αυτό αρχίζει να αλλάζει». Η γερμανική εφημερίδα αναφέρεται πρωτίστως στη Fraport, η οποία ενδιαφέρεται για άλλα 23 περιφερειακά αεροδρόμια, εκτός των 14 που έχει ήδη εξαγοράσει.\nΣυνεχίζεται το παιχνίδι επίρριψης ευθυνών\nΕδωσαν και πήραν τα «καρφιά» μεταξύ Γ. Στουρνάρα και Ν. Βούτση χθες κατά την κατάθεση της έκθεσης νομισματικής πολιτικής στη Βουλή. Ο ένας έλεγε ότι 5 κόμματα συνέβαλαν στο να κρατηθεί η χώρα στην Ευρωζώνη και ο άλλος ότι η έξοδος από το πρόγραμμα οφείλεται σε πολιτικές που ασκήθηκαν κυρίως στην τρέχουσα περίοδο. Ο ένας επεσήμαινε ότι πολλά λάθη έχουν γίνει κατά την άσκηση της οικονομικής πολιτικής στο απώτερο και στο εγγύτερο παρελθόν, και ο άλλος υποστήριζε ότι η χώρα έφθασε στα όρια της χρεοκοπίας εξαιτίας πολιτικών που ασκήθηκαν «σε καιρούς που όλοι γνωρίζουμε». Η πολεμική συνεχίζεται...\nΝέες τιμές-στόχοι για τράπεζες από τη Citi\nΝέες αξιολογήσεις για τις ελληνικές τράπεζες δίνει η Citigroup, στο πλαίσιο της έκθεσής της για τον παγκόσμιο τραπεζικό κλάδο και τις επιπτώσεις λόγω της ενίσχυσης των εμπορικών εντάσεων. Αν και δεν αναφέρεται αναλυτικά στην Ελλάδα, ωστόσο παραθέτει τις συστάσεις της για όλες τις τράπεζες διεθνώς, συμπεριλαμβανομένων και των ελληνικών. Ετσι διατηρεί τη σύσταση «buy» (αγορά) για την Alpha Bank, μειώνοντας την τιμή-στόχο στα 2,68 ευρώ, από 2,7 πριν. Διατηρεί ουδέτερη στάση για την Τράπεζα Πειραιώς, με νέα τιμή-στόχο τα 3,99 ευρώ, από 4 ευρώ πριν. Διατηρεί επίσης την ουδέτερη σύσταση για τη Eurobank και τιμή-στόχο το 1,17 ευρώ, από 1,2 ευρώ πριν, ενώ για την Εθνική Τράπεζα αυξάνει την τιμή-στόχο στα 0,32 από 0,30 ευρώ πριν και δίνει ουδέτερη σύσταση.\nΣύμφωνα με τις εκτιμήσεις της αμερικάνικης τράπεζας, το περιθώριο ανόδου για την Αlpha Bank διαμορφώνεται στο 40%, για τη Eurobank στο 31%, για την Τράπεζα Πειραιώς στο 37% και για την Εθνική Τράπεζα στο 22%.


KAMIQ - Τεχνολογία\nŠKODA KAMIQ Τεχνολογία\nΣΠΟΡ ΕΛΕΓΧΟΣ ΑΜΑΞΩΜΑΤΟΣ\nΑν σας αρέσει η δυναμική οδήγηση, τότε ο Σπορ Έλεγχος Αμαξώματος είναι ακριβώς αυτό που χρειάζεστε. Χαμηλώνει το αμάξωμα του KAMIQ κατά 10 mm και χρησιμοποιεί επιπλέον ρυθμιζόμενα αμορτισέρ με δύο προγράμματα λειτουργίας – Κανονικό και Σπορ. Το δυναμικό Σπορ πρόγραμμα λειτουργίας έχει πιο σκληρά χαρακτηριστικά για μια πιο σπορ εμπειρία και πιο άμεση επαφή με το οδόστρωμα. Το σύστημα συνδυάζεται πάντα με την Επιλογή Προγράμματος Οδήγησης.\nΕΠΙΛΟΓΗ ΠΡΟΓΡΑΜΜΑΤΟΣ ΟΔΗΓΗΣΗΣ\nΗ Επιλογή Προγράμματος Οδήγησης σας επιτρέπει να ρυθμίσετε τις παραμέτρους και τη συμπεριφορά του αυτοκινήτου σύμφωνα με τις ανάγκες ή τη διάθεσή σας. Βασική ιδέα είναι ότι μπορείτε να επιλέξετε ανάμεσα σε τέσσερα προγράμματα οδήγησης: Normal, Sport, Eco και Individual. Αυτά τα προγράμματα προσαρμόζουν τις ρυθμίσεις του κινητήρα, του κιβωτίου ταχυτήτων DSG, του Sport Chassis Control, του υποβοηθούμενου συστήματος διεύθυνσης, του κλιματισμού κτλ.\nΤο ŠKODA KAMIQ διατίθεται με διάφορους κινητήρες βενζίνης και πετρελαίου. Όλοι είναι εξοπλισμένοι με άμεσο ψεκασμό και στροβιλοσυμπιεστή και φυσικά ανταποκρίνονται στα τελευταία πρότυπα εκπομπών ρύπων. Με το κορυφαίο κινητήρα 1.5 TSI το ŠKODA KAMIQ αποδίδει 110 kW και μέγιστη ροπή 250 Nm.\nΟι περισσότεροι κινητήρες του KAMIQ συνδυάζονται με αυτόματο κιβώτιο ταχυτήτων – το DSG. Το DSG είναι ένα αυτόματο κιβώτιο ταχυτήτων αποτελούμενο από δύο ανεξάρτητα κιβώτια ταχυτήτων και συμπλέκτες. Στα κύρια πλεονεκτήματά του περιλαμβάνεται η ομαλή και αστραπιαία αλλαγή ταχυτήτων, διατηρώντας την κατανάλωση καυσίμου σε χαμηλά επίπεδα.\nΜΗΧΑΝΙΚΗ ΥΨΗΛΩΝ ΕΠΙΔΟΣΕΩΝ\nΤο KAMIQ βασίζεται στην πρωτοποριακή πλατφόρμα MQB και διαθέτει εξελιγμένη σχεδίαση, υπερσύγχρονα συστήματα μετάδοσης κίνησης και ένα οπλοστάσιο προηγμένων συστημάτων υποβοήθησης οδηγού που έχουμε συνηθίσει από τα μεγαλύτερα μοντέλα. Η μοντέρνα σχεδίαση και η χρήση χάλυβα υψηλής αντοχής μειώνουν επίσης σημαντικά το βάρος.


ΛΑΪΚΗ ΠΑΡΑΔΟΣΗ | Δασικός Συνεταιρισμός Πισοδερίου\nΠλούσια η λαϊκή παράδοση του οικισμού που δυστυχώς μέχρι σήμερα σώζονταν από στόμα σε στόμα. Αξιόλογη όμως η προσπάθεια της Πισοδερίτισας λαογράφου κ. Αντιγόνη Τσάμη να συλλέξει παραμύθια και έθιμα του οικισμού και να τα εκδώσει.\nΟι παραδόσεις του Πισοδερίου συνδέονται με θρύλους για υπεράνθρωπους κλεισουροφύλακες, με διάφορα εθιμοτυπικά γύρω από τη γέννηση, το γάμο, το θάνατο, τις θρησκευτικές γιορτές, με παραμύθια της λαϊκής έμπνευσης των κατοίκων, με προλήψεις γιατροσόφια. Το δημοτικό τραγούδι είναι από παλιά μέσο έκφρασης ενός λαού, των πόθων και των ονείρων του.\nΣτα τραγούδια τους μπορεί να διακρίνει κανείς την ευαίσθητη ψυχή τους. Πολλά από τα τραγούδια του Πισοδερίου είναι παμπάλαια. Υπάρχουν πάρα πολλά τραγούδια του Πιδοδερίου και στην Κουτσοβλαχική και στην Ελληνική γλώσσα, τραγούδια τοπικά και πανελλήνια που τραγουδιόταν και την υπόλοιπη Ελλάδα.\nΥπάρχουν νανουρίσματα, μοιρολόγια, ερωτικά, τραγούδια του γάμου, της ξενιτιάς, πολεμικά και καντάδες.\nΜεγάλο ενδιαφέρον παρουσιάζει το εθιμοτυπικό του γάμου, ο γάμος γινόταν με προξενιά. Όταν οι γονείς έκριναν ότι ένα κορίτσι ήταν καλό, κατάλληλο για το σπίτι τους, έστελναν προξενήτρα. Οι γονείς του κοριτσιού μάντευαν την επίσκεψη, απ’ το σκάλισμα που αυτή έκανε με τη μασιά στα κάρβουνα του τζακιού. Εάν συμφωνούσαν, την επόμενη μέρα ο γαμπρός έστελνε ένα φλουρί στη νύφη που ήταν το μικρό σημάδι όπως έλεγαν. Η νύφη έστελνε στο γαμπρό μαντήλι. Ακολουθούσε συζήτηση και καθόριζαν μεταξύ τους οι οικογένειες τον αρραβώνα (μεγάλο σημάδι).\nΣτα αρραβωνιάσματα ή νύφη δώριζε δώρα στο σπιτικό του γαμπρού και οι συγγενείς , σύμφωνα με την απαίτηση του γαμπρού.. οι συγγενείς του γαμπρού φυσικά οι πλυσιέστεροι και ο γαμπρός χάριζαν στη νύφη φλουρί. Στα αρραβωνιάσματα πήγαιναν όλοι οι συγγενείς και διασκέδαζαν μέχρι τα χαράματα. Στο διάστημα του αρραβώνα ο γαμπρός δεν μπορούσε να δει τη νύφη.\nΤα προικιά τα είχαν έτοιμα όσοι είχαν κορίτσια. Τα ετοίμαζε η μάνα και η ίδια κοπέλα. Σαράντα μέρες πριν το γάμο καλούσαν μοδίστρα για το ράψιμο των ρούχων. Έραβαν φορέματα και στο τέλος το νυφικό. Όταν έκοβε το νυφικό έριχναν χρήματα πάνω στο ψαλίδι, η μάνα η κουμπάρα και οι φίλες της νύφης. Η ίδια η νύφη έριχνε φλουρί. Το ράψιμο του νυφικού συνοδευόταν από τραγούδια.\nΗ σχετική διαδικασία του γάμου διαρκούσε μια εβδομάδα. Την πρώτη μέρα την Κυριακή καθάριζαν το σπίτι της νύφης, το ρύζι για το φαγητό του γάμου και ξεκινούσαν την περιποίηση του προσώπου και μετά έβαφαν τα μαλλιά της.\nΤη Δευτέρα λούζονταν η νύφη και οι φίλες και οι συγγενείς βοηθούσαν στην τακτοποίηση της προίκας. Στο καλό δωμάτιο άπλωναν την προίκα πάνω στα μεντέρια. Άπλωναν σε σχοινιά στον τοίχο, τα φορέματα, τα κεντήματα, τις υφαντές κουβέρτες. Το καθένα από αυτά τα άπλωναν με περισσή φροντίδα και τάξη, γιατί από την επομένη περνούσε όλο το χωριό για να εκδηλώσει το θαυμασμό του. πάνω στα προικιά, πετούσαν κουφέτα και ρύζι, για να ριζώσει το ζευγάρι.\nΤην Πέμπτη καλούσαν πάλι συγγενείς και φίλους για το κάνουν το πιάσιμο της ρεβυθομαγιάς (γκιούλ). Το ζύμωμα το έκανε μια κοπέλα που είχε πατέρα και μητέρα άλλα και που γνώριζε τον τρόπο να το κάνει. Έκαναν εννέα φουρνιές με κουλούρες διαφόρων σχημάτων πρόσεχαν και στόλιζαν περισσότερο τις κουλούρες που προορίζονταν για τον κουμπάρο, τον παρακούμπαρο και τα συμπεθέρια.\nΕπίσης την πέμπτη γίνονταν προσκαλέσματα. Οι μπράτιμοι με ποδιές μοίραζαν τα προσκλητήρια σ’ όλο το χωριό.\nΤο Σάββατο ανήμερα του γάμου μάζευαν τα προικιά σε κασέλες ολοκαίνουριες που θα τις έπαιρνε η νύφη μαζί της.\nΣτο προαύλιο του σπιτιού του γαμπρού σχηματίζονταν πομπή για την παραλαβή της προίκας. Στα παλιά χρόνια συνήθιζαν να την παίρνουν Κυριακή πρωί.\nΟ κουμπάρος, ο παρακούμπαρος συγγενείς και δυο αγόρια που φορούσαν κάτασπρες ποδιές, με τα όργανα μπροστά ξεκινούσαν με κέφι και με τραγούδια. Στην είσοδο του σπιτιού της νύφης τους περίμεναν οι συγγενείς. Ο αδελφός του γαμπρού έβγαινε μπροστά απ’ την πομπή με μια καράφα κρασί που την αντάλλασε με τους συγγενείς της νύφης και ζητούσε να παραδώσουν την προίκα. Για την παραλαβή της όμως έπρεπε να δοθεί και ανάλογο φιλοδώρημα. Κάποτε συμφωνούσαν σ’ ένα συμβολικό ποσό και άνοιγε η πόρτα για να μπει ο αδελφός του γαμπρού να πάρει την προίκα. Τότε φόρτωναν με πολύ τάξη όλα τα βαρεία πράγματα. Απαραίτητο ήταν να υπάρχει κασέλα. Τα μαξιλάρια κι άλλα ελαφρύτερα πράγματα τα κουβαλούσαν στα χέρια, κοριτσόπουλα ντυμένα στις μεταξωτές τους φορεσιές. Τα παλικάρια του χωριού εύρισκαν ευκαιρία τότε να δουν την αγαπημένη τους, να γνωρίσουν, να διαλέξουν την εκλεκτή τους.\nΌταν έφταναν στο σπίτι του γαμπρού ο συγγενής που προπορευόταν με το άλογο, δεν ξεφόρτωνε την προίκα, αν ο γαμπρός δεν του έδινε το καθιερωμένο φλουρί. Τελικά έπαιρνε το φλουρί αγκαλιάζονταν και το παρέδιδε την προίκα.\nΤην παραμονή του γάμου πρωί – πρωί οι καλύτερες μαγείρισσες του χωριού, καταπιάνονταν με το μαγείρεμα, για το επίσημο τραπέζι του γάμου που γίνονταν Σάββατο βράδυ στο σπίτι της νύφης και την Κυριακή στο σπίτι του γαμπρού. παραδοσιακά φαγητά ήταν: κόκκινη σούπα από κοτόπουλα που διέτρεφαν, ψητά αρνιά στο φούρνο, κρέας με πατάτες ή λάχανο κι αδιάφορα εκλεκτά κρασιά που τα έκαναν μόνοι τους. Μπρούσικο για τους άνδρες, κοκκινέλι ημίγλυκο για τις γυναίκες. Χρησιμοποιούσαν χαμηλά επιμήκη τραπέζια που τα ονόμαζαν «στάλες».\nΗ υποδοχή του γαμπρού και της παρέας του γίνονταν ή στο πλάϊου όπως λέγεται η έξοδος του χωριού προς το Ανταρτικό ή στο πούρτσου αν έρχονταν από τη Φλώρινα στην είσοδο του χωριού ή πολλές φορές πήγαιναν και μέχρι την Βίγλα.\nΌλοι ήταν στολισμένοι με τις καλές τους φορεσιές. Πάνω στα περήφανα άλογα έβαζαν κόκκινες φλοκάτες και λογιών – λογιών γιορντάνια. Έφταναν λοιπόν Σάββατο πρωινές ώρες, με το γαμπρό ομορφοστολισμένο, κρατώντας παγούρια ρακί και κάπου – κάπου ρουφούσαν, ενώ τα άλογα κάλπαζαν προς το χωριό, μεθυσμένα από το κρασί που τους έδιναν πριν ξεκινήσουν, τρέχοντας τρελά, κάνοντας διάφορες φιγούρες. Οι καβαλάρηδες περήφανοι πυροβολούσαν στον αέρα χωρίς να φοβούνται τους Τούρκους , που άλλωστε ήξεραν την αιτία των πυροβολισμών.\nΤο Σάββατο νωρίς – νωρίς παιδιά με ποδιές του γάμου και άλλοι μεγαλύτεροι με παγούρι γεμάτο ρακί (κόφα) έβγαιναν να προϋπαντήσουν τους οργανοπαίκτες. Γυάλιζε το ταμπούρλο από μακριά και αναπηδούσαν από ενθουσιασμό και χαρά που ανακάλυπταν ΄τι ήταν αυτοί που περίμεναν. Αφού τους κερνούσαν, πλησιάζοντας στο χωριό άρχιζε το ανεπανάληπτο παίξιμο του κλαρίνου και το χωριό είχε πια προειδοποιηθεί. Έτσι όλοι μαζί μέσα στην ομορφιά της ανοιξιάτικης ή της χλωμής φθινοπωρινής ομορφιάς της πλάσης, άρχιζαν το ξεφάντωμα του γάμου.\nΤα όργανα το απόγευμα με τη συνοδεία των μπράτιμων καλούσαν τον κουμπάρο και τον παρακούμπαρο για το χορό του Σαββάτου. Στο προαύλιο του σπιτιού μαζεύονταν όλο το χωριό. Χόρευαν λεβέντικους χορούς, τον τσάμικο, το συρτό και ακατάπαυστα πετούσαν στα όργανα χρήματα. Έπειτα όλοι μαζί πήγαιναν στο σπίτι της νύφης όπου χόρευαν μέχρι τα ξημερώματα. Το τραπέζι του Σαββατόβραδου στη νύφη ήταν πλούσιο, και στο δείπνο παρακάθονταν μόνο οι καλεσμένοι. Το γλέντι διαρκούσε μέχρι αργά.\nΣτο προαύλιο της νύφης μαζεύονταν οι συγγενείς και οι φίλοι γύρω στις 12 μετά τα μεσάνυχτα για τα βγάλουν τις βρύσες. Πήγαιναν σε τρεις βρύσες. Τη νύφη υποβάσταζαν δυο νέοι που είχαν γονείς. Αυτή κρατούσε στα χέρια της κανάτα, γέμιζε νερό, έριχνε λίγο στη βρύση, πράγμα που σήμαινε η ζωή να κυλά γάργαρη, καθάρια σαν το νερό. Έριχνε επίσης μέσα στη γούρνα κι ένα κέρμα. Έπειτα γύριζαν στο σπίτι της νύφης οι συγγενείς και σκόρπιζαν κι αυτοί τα δικά τους σπίτια. Ξημέρωνε η μεγάλη μέρα του γάμου.\nΚυριακή πρωί παρατηρούσε κανείς μεγάλη κίνηση και στα δυο σπίτια. Στο προαύλιο του σπιτιού του γαμπρού μαζεύονταν οι συγγενείς κι οι φίλοι για να παραβρεθούν στο ξύρισμα που ήταν πολύ γραφικό έθιμο. Τα όργανα καλούσαν τον κουμπάρο και τον παρακούμπαρο. Κάποιος αναλάμβανε να κάνει το μπαρμπέρη. Ο γαμπρός κάθονταν στην καρέκλα, τα όργανα σιγόπαιζαν διάφορα τραγούδια, μια κοπέλα κι ένα αγόρι κρατούσαν μια κάτασπρη πετσέτα κι όλα ήταν έτοιμα. Άρχιζε το ξύρισμα. Πρώτος άρχιζε ο κουμπάρος μετά ο μπαρμπέρης ενώ οι άλλοι τραγουδούσαν με την συνοδεία του κλαρίνου, το κατάλληλο γι’ αυτήν την ώρα τραγούδι: «Γκίνε σβύνε σ’ μπιρμπέρλου τας σουρσεάσκε γαμπρόλου. Μπιρμπέρε πι κάπλου ατόον σνιούλ σουρσέστσιοι γαμπρόλου μουσιάτου, μεα στι λα νούνλου, στι λα φουρτάτλου, μεά στο λα μβεάστα αμέα στι λα σοάκρα αμεά.». σημαίνει: «καλώς ήρθε ο μπαρμπέρης για να μας ξυρίσει το γαμπρό. Μπαρμπέρη σε παρακαλώ να μας ξυρίσεις το γαμπρό όμορφο και για τον κουμπαρο και για τον παρακούμπαρο και για τη νύφη και την πεθερά». Όταν τελείωνε το ξύρισμα σκουπίζονταν με την πετσέτα, ο Δε κουμπάρος έριχνε χρήματα στο ταψί που δίπλα απ’ το γαμπρό τοποθετούσαν κι έπειτα έριχναν όλοι οι άλλοι. Το κλαρίνο και άλλα βοηθητικά όργανο συνέχιζαν τους όμορφους γαμήλιους σκοπούς, ενώ ο γαμπρός ανέβαινε τα σκαλιά του σπιτιού για να ετοιμαστεί για τη στέψη.\nΣτη νύφη γίνονταν το ίδιο, οι φίλες της τη στόλιζαν της φορούσαν τα νυφικά, της χτένιζαν τα μαλλιά, ενώ τα παπούτσια της τα φορούσε ο κουμπάρος. Τα ρούχα της νύφης τα ζυγιάζανε ενώ του γαμπρού τα θυμιάτιζαν και μετά τα φορούσε. Η νύφη πριν φορέσει και το πέπλο περίμενε ακίνητη να’ έρθει ο γαμπρός για τη στέψη.\nΤα κορίτσια και οι νέες γυναίκες σιγοτραγουδούσαν τραγούδια της στιγμής και κερνούσαν όλο το χωριό που περνούσε να συγχαρεί και να καμαρώσει τη νύφη.\nΣτο σπίτι του γαμπρού μετά το ντύσιμο έβγαινε ο γαμπρός στην εξώπορτα, όπου ο πατέρας του τον ευλογούσε και του έδινε να πιει τρεις φορές κρασί, οι συγγενείς του δώριζαν διάφορα δώρα και πανέτοιμοι με τα όργανα μπροστά ξεκινούσαν για το σπίτι της νύφης. Οι φίλες της μόλις έβλεπαν την πομπή να φτάνει στο σπίτι, έβγαιναν στο προαύλιο και δεν άφηναν τον κουμπάρο να περάσει μέσα για να πάρει τη νύφη. Μετά αυτός έδινε χρήματα και έτσι περνούσε μέσα, ο παρακούμπαρος της έδινε τα παπούτσια και ο κουμπάρος το πέπλο, αυτή έκανε νάζια πως δεν της αρέσουν, αλλά τελικά τα φορούσε. Μετά την αποχαιρετούσαν, πρώτα οι γονείς, τα αδέρφια, οι συγγενείς και όλοι οι άλλοι φίλοι, ενώ οι φίλες της τραγουδούσαν τραγούδια αγάπης. Έπειτα οι συγγενείς του γαμπρού ανέβαιναν μέσα στο σπίτι όπου και τους κερνούσαν. Ο γαμπρός παρέμενε ακόμη έξω όρθιος, ενώ η νύφη τον κοίταζε κρυφά έχοντας κοντά της ένα κόσκινο, ένα δαχτυλίδι και ένα καπίστρι μέσα στο κόσκινο. Ο αδερφός της νύφης ή ο πατέρας την έβγαζε έξω κρατώντας την από το μπράτσο. Έξω συναντούσε τον πεθερό και την πεθερά τους οποίους δώριζε κάτι, ενώ η πεθερά είχε φρούτα και έδινε στη νύφη, η νύφη έκανε τα νάζια της και τελικά τα έπαιρνε. Έξω τώρα αυτός που κρατούσε τη νύφη από το μπράτσο έλεγε του πεθερού: «έρχεσαι από τον κάμπο δεν μας φέρνεις τίποτε; Εγώ από το βουνό σου δίνω μια αρκούδα».\nΣχηματίζονταν τώρα η πομπή, προπορεύονταν τα όργανα οι μπράτιμοι με τις ριγωτές και άσπρες ποδιές τους και με τα παγούρια γεμάτα κρασί. Κάθε τόσο σταματούσαν το χορό κι έπιναν. Έπειτα ακολουθούσε ο γαμπρός με τους συγγενείς του και από πίσω η νύφη αέρινη, χαμηλοβλεπούσα με τη δική της παρέα.\nΉταν μια υπέροχη πομπή, καθώς έφτανε κάτω απ’ τους συγκινητικούς ήχους στην είσοδο της εκκλησίας. Εκεί τους περίμενε παπάς. Έπαιρνε πρώτα το γαμπρό και μετά την νύφη. Στο τέλος του ιερού μυστηρίου της στέψης, ο κουμπάρος έριχνε ένα ύφασμα στους ώμους των νεόνυμφων.\nΣτο προαύλιο της εκκλησίας τώρα χέρι-χέρι, χαρούμενοι έσερναν εκείνοι πρώτοι το χορό κι ακολουθούσε ο άλλος συγγενικός κόσμος. Μετά το γάμο σχημάτιζαν πάλι πομπή και προχωρούσαν προς το σπίτι του γαμπρού. τους υποδέχονταν ο πεθερός, ο οποίος κρατούσε μια κούπα με μέλι και βούτυρο, όπου βουτούσε το χέρι της η νύφη κι άλειφε την εξώπορτα, κάνοντας το σημείο του σταυρού. Στο πάτωμα έστρωναν ένα άσπρο υφαντό ύφασμα, όπου αυτή πατούσε, να είναι άσπρος και καθάριος ο δρόμος της ζωής της, στο καινούριο σπιτικό. Δώριζε στην πεθερά κάλτσες, ο Δε πεθερός έσπαζε μια κουλούρα φρεσκοζυμωμένη, πάνω στο κεφάλι της. Στο κατώφλι του σπιτιού, ακόμη έβαζαν ένα αγοράκι κι ένα κοριτσάκι, να υποδεχθεί τη νύφη, η οποία τους δώριζε κάλτσες. Επίσης στο κατώφλι του σπιτιού έσφαζαν ένα κόκορα. Στη δύναμη του πετεινού απέδιδαν δυο σημασίες.: Ότι είναι σύμβολο γονιμότητας αλλά και σύμβολο απομάκρυνσης κάθε κακού. Το απόγευμα τα όργανα καλούσαν τον κουμπάρο και τον παρακούμπαρο για το δείπνο της Κυριακής.\nΣιγά – σιγά έρχονταν το συγγενολόι για το δείπνο που ήταν περίφημο με τα πλούσια και πάλι φαγητά, φρούτα, ξηρούς καρπούς και κρασί. Χόρευαν κι έπιναν ως τα χαράματα μέχρι να πραγματοποιηθούν όλα τα θελήματα του κουμπάρου, γιατί η επιθυμία του ήταν προσταγή και γίνονταν ότι ήθελε. Ήταν αλληγορικές μα πολύ διασκεδαστικές γεμάτες φαντασία που ξαφνικά οι επιθυμίες του.\nΣτο τέλος αποχωρούσαν οι συγγενείς και οι φίλοι με άπειρες ευχές τους νεόνυμφους. Τελευταίοι χαιρετούσαν οι γονείς της νύφης συγκινημένοι μα και περήφανοι που άφηναν στο καινούριο σπιτικό την κόρη τους.\nΤην επόμενη μέρα – τη Δευτέρα΄- η μάνα της νύφης έστελνε πρωί-πρωί τα κλειδιά από τις κασέλες και χαλβά από αλεύρι. Η νύφη ντυμένη με το πανέμορφο Δευτεριάτικο φόρεμα δώρο του γαμπρού, δεχόταν τους επισκέπτες της.\nΤην Τρίτη: ο κουμπάρος, ο παρακούμπαρος και οι στενοί συγγενείς καλούσαν το ζευγάρι, για τηγανίτες (πτιγένοι). Τα σπίτια των συγγενών που τους περίμεναν ήταν πανέτοιμα, με στρωμένα τραπέζια που είχαν διάφορους ξηρούς καρπούς. Όμως ξεχωριστή θέση για τη μέρα αυτή είχαν οι τηγανίτες. Για τον κουμπάρο και τον παρακούμπαρο γίνονταν ένα μικρό γλέντι.\nΤην επόμενη επισκέπτονταν τα άλλα συγγενικά σπίτια.\nΤο Σάββατο: οι γονείς της νύφης καλούσαν τους νεόνυμφους σε γεύμα. Φυσικά καλεσμένοι ήταν και οι γονείς του γαμπρού και οι στενοί συγγενείς, ο κουμπάρος και ο παρακούμπαρος. Γίνονταν ένα μικρό γλέντι που το ονόμαζαν τα επιστρόφια (Μπιργίτσα) και κρατούσε μέχρι το μεσάνυχτα.\nΤη δεύτερη εβδομάδα μετά το γάμο, τη Δευτέρα και οκτώ μόλις ημέρες μετά τη στέψη, η νύφη έκανε γλυκιά πίτα, που τη μοίραζε στους συγγενείς κι αυτό όπως έλεγαν για να είναι γλυκιά η νύφη, σε όλη τη ζωή και καλοδεχούμενη από τους συγγενείς.\nΤο Σάββατο ο πεθερός κι η πεθερά έστελναν τη νύφη στο πατρικό της σπίτι να λουστεί. Τη συνόδευε ένα αγοράκι. Εκεί ζούσε για λίγο την ανάμνηση της κοριτσίστικης ζωής της.\nΞαναζούσε για λίγο τους καημούς και τα όνειρα της.\nΤώρα στη καινούρια της ζωή, οπωσδήποτε προσπαθούσε να δώσει πνοή σε όλα της τα όνειρα που έπλασε, ώστε να γίνουν πραγματικότητα στη νέα της οικογενειακή ζωή.\nΤο σούρουπο έφευγε από το πατρικό της κι έπαιρνε τα ρούχα της αλλά και κάτι ακόμα, τις συμβουλές απ’ τους απλούς μα γεμάτους αγάπη γονείς της τις οποίες κρατούσε για πάντα μέσα της, σαν ιερή παρακαταθήκη και συνέχιζε στο καινούριο της σπιτικό, να σκορπά απλόχερα γύρω της. Την αγάπη.\nΈτσι δημιουργούσε με κατανόηση την οικογένεια της μαζί με τον σύντροφο της ζωής της, δημιουργούσαν μαζί το δικό τους σπιτικό, με όνειρα και ελπίδες για μια ζωή χαρούμενη και ευτυχισμένη.\nΤα έθιμα είναι βαθειά χαραγμένα στη ψυχή κάθε λαού, τη δύναμη τους την αντλούν από τη ζωή του παρελθόντος, απ’ την παράδοση. Κάθε πόλη κάθε χωριό έχει και τα δικά του έθιμα. Κινδυνεύουν ωστόσο ειδικά στα χωριά , να σβήσουν με το πέρασμα του χρόνου, είτε γιατί οι περισσότεροι πήραν το δρόμο της ξενιτιάς, και οι γεροντότεροι που διατηρούσαν την παράδοση δεν επιζούν για να τη συνεχίσουν, είτε γιατί και η πρόοδος σιγά-σιγά τα αφανίζει.\nΩστόσο μπορεί κανείς να ζήσει λίγες στιγμές με την αναβίωση μερικών από τα έθιμα που εξακολουθούν να υπάρχουν στο χωριό Πισοδέρι και που είναι από τα ομορφότερα. Ένα από αυτά είναι ο Κλήδονας, γιορτή των ανθέων όπως την έλεγαν. Γιορτάζεται την ημέρα του Ιωάννη του Προδρόμου στις 24 Ιουνίου. Το έθιμο έχει τις ρίζες του στην αρχαία εποχή.\nΗ ημέρα αυτή δεν είναι παρά ιερό προσκύνημα του Άη- Γιάννη του Προδρόμου.\nΓιορτάζονταν μεγαλόπρεπα, και τον έλεγαν Κλήδονα γιατί πίστευαν ότι αυτός έχει κλεισμένη την τύχη κάθε ανύπαντρης κοπέλας. Η γιορτή άρχιζε την παραμονή. Έπαιρναν μέρος μόνο οι γυναίκες. Συγκεντρώνονταν κατά γειτονιές και όλες μαζί καλεσμένες από κοπέλα αρραβωνιασμένη κατά το έθιμο, με τους κλήδονες στα χέρια πήγαιναν στο σπίτι όπου θα γινότανε το γλέντι.\nΗ αρραβωνιασμένη τις καλούσε έχοντας μαζί της ένα μπουκέτο αγριολούλουδα, που γέμιζαν την πλάση εκείνο το μήνα.\nΟ Κλήδονας ήταν ένα μπακιρένιο (γκιούμι) όπως το ονόμαζαν γεμάτο μυριόχρωμα αγριολούλουδα και τον ονόμαζαν μικρό κλήδονα. Αυτούς του μικρούς κλήδονες τους συγκέντρωναν στο σπίτι, τους τοποθετούσαν στο τσαρντάκι, όπως ονόμαζαν τη σάλα και στη μέση έβαζαν το μεγάλο κλήδονα (της αρραβωνιασμένης) που ήταν στολισμένος με πολλά λουλούδια και σκεπασμένος με κάτασπρο πέπλο.\nΟι γραφικές τοπικές στολές που φορούσαν, λαμποκοπούσαν. Ήταν φαρδιές φούστες μέχρι τον αστράγαλο, μπλούζες ολομέταξες με διάφορα φανταχτερά χρώματα, ποδιές χρυσοκέντητες, μανδύες πολύχρωμες, δεμένες με χάρη κι ομορφιά στα καλοχτενισμένα μαλλιά τους, με πολλά ασήμια στον λαιμό τους, ρολόγια, πεντάλυρα σταυρωτά περασμένα σε ολόχρυσες αλυσίδες.\nΚρυστάλλινα νερά έβαζαν στα «γκούμια» κι από τα μυρωμένα αγριολούλουδα ένα μπουκέτο.\nΌλοι μαζί οι κλήδονες έμοιαζαν σαν μια ονειρεμένη, λουλουδιασμένη εικόνα μαζί με τις πανέμορφες κοπέλες που έσερναν περήφανα το χορό γύρω από το μεγάλο κλήδονα.\nΜέσα σ’ αυτόν έριχναν διάφορα αντικείμενα, σκουλαρίκια, δακτυλίδια ή νομίσματα. Πίστευαν ότι ο Αϊ –Γιάννης θα ξάνοιγε τη μοίρα τους, το κλειστό ριζικό τους.\nΤο απόγευμα στις 6 περίπου σχημάτιζαν πομπή που χαίρονταν να τη βλέπει κανείς καθώς αντίκριζε εκείνες τις πολύχρωμες στολές και τα γκιούμια γεμάτα αγριολούλουδα, να κινείται ένα σύνολο πανέμορφο έχοντας στο κέντρο την πομπής την αρραβωνιασμένη με το μεγάλο κλήδονα πάνω στο κεφάλι της. Προχωρούσαν γεμάτες χαρά και έπρεπε να σταθούν σε τρεις βρύσες.\nΈλεγαν διάφορα τραγούδια σε κάθε βρύση.\nΑφού περνούσαν από τις τρεις βρύσες επέστρεφαν στο σπίτι για να συνεχίσουν τα τραγούδια και τον χορό.\nΤον κλήδονα τον έβαζαν κάτω από το εικονοστάσι όταν τελείωνε ο χορός για να πάρει την ευλογιά του θεού, κι εκπληρώνονταν οι επιθυμίες τους και οι ευχές γιατί πήγαζαν απ’ την αγνή τους ψυχή, γιατί ένιωθαν δυνατή πίστη στο θεό.\nΤην επόμενη μέρα της γιορτής εκκλησιάζονταν όλες. Μετά τον εκκλησιασμό πήγαιναν στο σπίτι της αρραβωνιασμένης για να τη βοηθήσουν να κάνουν, κατά το έθιμο, πίτες νηστίσιμες με λάδι και ρύζι. Η προετοιμασία ήταν κάτι το ξεχωριστό άλλες ζύμωναν, άλλες άναβαν τον φούρνο, άλλες κουβαλούσαν νερό. Όσες γριούλες επιζούν, θυμούνται νοσταλγικά τις ημέρες εκείνες και δακρύζουν για το παρελθόν που πέρασε, βαθειά συγκινημένες. Μετά το ψήσιμο της πίτας έστρωναν το τραπέζι στο τσαρντάκι του σπιτιού και με διάφορες ευχές δοκίμαζαν τις πίτες που μόνες έφτιαξαν.\nΤο απομεσήμερο ξεκινούσαν με τους κλήδινες στα χέρια και το μεγάλο κλήδονα πάνω στο κεφάλι της οικοδέσποινας, για την εξοχή. Πήγαιναν στην ίδια πάντα τοποθεσία στο «παλαιοχώρι» που βρίσκεται κοντά στο ποτάμι του χωριού, σ’ ένα καταπράσινο λιβάδι γεμάτο αγριολούλουδα, μη με λησμόνει μανουσάκια και άλλα. Με το ηλιοβασίλεμα ξάνοιγαν τον κλήδονα. Η αρραβωνιασμένη μοίραζε τα αγριολούλουδα απ’ το μεγάλο κλήδονα, τα ράντιζε με το νερό του και έπαιρναν και τα αντικείμενα που είχαν βάλει μέσα την προηγούμενη μέρα. Μετά έτρωγαν λίγη τούρτα του άϊ – Γιαννιού που είχαν φτιάξει και συνέχιζαν το χορό, τραγουδώντας διάφορα τοπικά τραγούδια. Άνδρες δεν πήγαιναν στη γιορτή, ορισμένοι όμως αγνάντευαν απ’ την αντίπερα πλαγιά, την Τανασίτσα, το χορό για λόγους προστασίας.\nΌταν οι τελευταίες ακτίνες του ήλιου χρύσωναν τις βουνοπλαγιές της Νερομάνας και τη Πέτρας της αρκούδας ανηφόριζαν το μονοπάτι για το χωριό χαρούμενες και βέβαιες πώς ο κλήδονας θα ξάνοιγε τις τύχες τους και πως οι προσδοκίες τους θα βγαίνανε αληθινές μέσα απ’ την πίστη τους.\nΤο έθιμο του κλήδονα αναβιώνει μέχρι σήμερα. Του Αϊ- Γιαννιού πολλές Πισοδερίτισες που κάθονται στη Φλώρινα πηγαίνουν στο χωριό τη μέρα αυτή για να γιορτάσουν το έθιμο των λουλουδιών.\nΣτα παλαιότερα χρόνια στο Πισοδέρι υπήρχε ένα όμορφο έθιμο που διατηρήθηκε μέχρι σήμερα. Το έθιμο της κλωστής του Μάρτη. Την παραμονή της πρώτης του Μάρτη, η γιαγιά κάθε σπιτιού, ετοίμαζε την κλωστή που ήταν δυο χρωμάτων κόκκινη και άσπρη. Την στριφογύριζε και περνούσε και τρύπιες δεκάρες, σε ορισμένα κομμάτια. Η διαδικασία αυτή, που ήταν το δέσιμο της κλωστής, είχε βαθύτερο νόημα. Πίστευαν ότι το άσπρο χρώμα συμβολίζει την αγνότητα και το δέσιμο της οικογένειας η Δε κόκκινη ότι συμβολίζει την αγάπη και οι δυο μαζί αποτελούσαν την πίστη προς τη θρησκεία, ήταν οικογένεια και θρησκεία δυο έννοιες συνδεδεμένες στενά. Μετά από το φαγοπότι και τα επιδόρπια άρχισε το δέσιμο. Η γιαγιά κρεμούσε στο λαιμό ή περνούσε στον καρπό του χεριού ή στο μεσαίο δάχτυλο του δεξιού χεριού, αρχίζοντας από το μικρότερο. Σε λεχώνα αν τύχαινε και υπήρχε της περνούσε στο λαιμό με μια τρύπια δεκάρα, με λίγο σκόρδο και ψημένο ζυμάρι ένα κομματάκι μικρό, για το μάτι κατά πως λέγανε. Αυτό το έθιμο της κλωστής του Μάρτη έχει τις ρίζες του από τη Ρωμαϊκή εποχή, μετά πέρασε στους Βυζαντινούς χρόνους όπου οι Βυζαντινές πατρίκιες κρεμούσαν στο λαιμό σκόρδο, κρεμμύδι και άλλα μικροπράγματα ακόμη κρεμούσαν και χρυσή αλυσίδα. Η μαγιάτικη κλωστή δένονταν σε όλα τα μέλη της οικογένειας, στους μικρότερους φυσικά.\nΈπειτα η γιαγιά έπαιρνε ένα μαύρο πανί το έκανε στρογγυλό σαν κουβάρι και καθισμένη στο παραγώνι, δίπλα στην πλούσια φωτιά του τζακιού έραβε σιωπηλή σκεπτική.\nΚάποιος περίεργος εγγονός της ρωτούσε: τσι κόσοι μάτε; (τι ράβεις γιαγιά;). Ανταπαντούσε σπάζοντας τη σιωπή της: «ράβω τα στόματα των εχθρών» «κόσου γκούρα α εχτσιρλορ;» σιγομουρμούριζε ξανά και η εγγονή από κοντά της και ανταπαντούσε: «ράβω και δένω τις αρρώστιες, ράβω και δένω τις κακοτυχίες της οικογένειας και τις σταματώ εδώ. Δένω την εργασία να καρποφορήσει. Ράβω και δένω την αγάπη και τη γαλήνη να μας ακολουθεί». Έπειτα το μαύρο κουβάρι γεμάτο βελονιές, το κρεμούσε μέσα στο τζάκι, και εκεί με τις σπίθες της άσβεστης φωτιάς σιγοκαίγονταν και οι μεν κακοτυχίες διασκορπίζονταν και φεύγανε έξω από το τζάκι με τον καπνό, η Δε αγάπη και η ευημερία παρέμενε χαμηλά, έμπαινε μέσα στο δωμάτιο, διασκορπίζονταν μέσα στην οικογένεια. Την κλωστή του Μάρτη την κρατούσαν εννιά μέρες. Την ένατη, την κρεμούσαν στα μπουμπουκιασμένα κλαδιά έξω από το σπίτι ή σε καμιά τριανταφυλλιά του κήπου. Πίστευαν ότι από εκεί θα την έπαιρνε ο πελαργός και τα χελιδόνια και θα την πήγαιναν στο θεό και ο θεός θα τους ανταπέδιδε αυτά που επιθυμούσαν. Έτσι τα μικρά παιδιά περίμεναν τα δώρα τους όλο το χρόνο.\nΗ κλωστή του Μάρτη είχε μεγάλη δύναμη καθώς πίστευαν και του προφύλαγε από το μαύρισμα του ήλιου που καίει αυτό το μήνα παράξενα. Και αυτό είναι συνδεδεμένο με μια παλιά δοξασία των βυζαντινών οι οποίοι πίστευαν ότι η άσπρη κλωστή συμβολίζει το πρωινό φως του ήλιου και η κόκκινη το μεσημεριάτικο ήλιο και οι δυο μαζί διώχνουν την καυτή ηλιαχτίδα και έτσι προστατεύεται το πρόσωπο και ο λαιμός από το άρπαγμα του Μαρτιάτικου ήλιου. Η κλωστή του Μάρτη είχε τη δύναμη να τους προστατεύει και από διάφορες αρρώστιες ειδικά από του πυρετούς.\nΆλλο έθιμο, όμορφο προμύνημα της άνοιξης ήταν « τα χελιδονίσματα» πρωί –πρωί τα παιδιά πήγαιναν στους κήπους και από τους φράχτες έσπαζαν ξερά κλαδιά, έπειτα επισκέπτονταν συγγενικά σπίτια και πετούσαν μέσα στο άσβηστο τζάκι τα κλαδιά που ανέδιδαν μια πλούσια λάμψη φωτεινή και χαρούμενη σαν την άνοιξη που προμήνυαν οι φωνές των παιδιών, σαν να προσπαθούσαν να μιμηθούν τα πουλιά στα τιτιβίσματα τους και άκουγες να τραγουδούν: «τσιτσιρβίτσιρ, τσιτσιρβίτιρ φούτζε γκαρνα,ξ γίνε βεάρα» που σημαίνει «φεύγει ο χειμώνας, έρχεται η άνοιξη». Και ακούς να επαναλαμβάνουν «πούλοι, πούλοι, πούλοι», πουλιά, πουλιά, πουλιά που υποδηλώνει καθαρά τον ερχομό των πουλι΄ν και συνάμα της άνοιξης. Οι συγγενείς πρόσφεραν στα παιδιά σύκα, σταφίδες, ξηρούς καρπούς και ευχές για προκοπή και πρόοδο και να ξανάρθουν πάλι του χρόνου χαρούμενοι.\nΣημαντικό στοιχείο στη λαϊκή παράδοση του Πισοδερίου αποτελούντα διασωζόμενα παραμύθια. Τα επινόησαν οι άνθρωπο εκείνοι που κατοικούσαν στα αετοχώρια του Βαρνούντα από ανάγκη, μια που τους χειμωνιάτικους μήνες αποκλείονταν από τα χιόνια.\nΑπό γενιά σε γενιά, παραδίδονται πανάρχαιες παραδόσεις μεταμορφωμένες σε παραμύθια. «Ήταν και δεν ήταν» έτσι αρχίζουν όλα τα παραμύθια και τα παιδιά κρέμονται από τα χείλη της μητέρας ή της γιαγιάς, για να ακούσουν τα γεμάτα μυστήριο, παραξενιά και ομορφιά πανάρχαια παραμύθια, που είναι γεμάτα από τη ζεστασιά και το στοχασμό του τζακιού.\nΗ Πισοδερίτισα κ. Αντιγόνη Τσάμη με ιδιαίτερη ευαισθησία στη λαϊκή κληρονομιά μας προσπαθεί, καιρό τώρα, να αποτυπώσει και να διασώσει ό, τι είναι δυνατό από το ένδοξο παρελθόν. Στη συνέχεια παρατίθεται συνέντευξη της ίδιας που με χαρά δέχτηκε να μιλήσει για τον πολυαγαπημένο της τόπο για άλλη μια φορά.\nΠροηγούμενες δημοσιεύσειςΧΛΩΡΙΔΑ – ΠΑΝΙΔΑΕπόμενες δημοσιεύσειςΣΥΜΠΕΡΑΣΜΑΤΑ


Διαστημικό σκάφος πέφτει ανεξέλεγκτο στη Γη από το διάστημα! :: ifonitispellas.gr\nΑΡΧΙΚΗ ΣΕΛΙΔΑ > Διαστημικό σκάφος πέφτει ανεξέλεγκτο στη Γη από το διάστημα!\nΧάθηκε ο έλεγχος ενός μη επανδρωμένου ρωσικού φορτηγού διαστημικού σκάφους το οποίο άρχισε την πτώση του προς τη Γη. Οι ρώσοι χειριστές της πτήσης έχασαν τον έλεγχο του μη επανδρωμένου φορτηγού διαστημικού σκάφους Progress, το οποίο επρόκειτο να ανεφοδιάσει τον Διεθνή Διαστημικό Σταθμό (ISS), και το σκάφος θα πέσει στη Γη, δήλωσε σήμερα ένας αξιωματούχος της ρωσικής διαστημικής υπηρεσίας. «Άρχισε την πτώση του», δήλωσε ο αξιωματούχος αυτός, ο οποίος ζήτησε να μην κατονομασθεί, προσθέτοντας πως «η πορεία του είναι τελείως εκτός ελέγχου». «Είναι αδύνατο να πούμε πότε ακριβώς θα πέσει στη Γη το φορτηγό σκάφος, αυτό εξαρτάται από πολλούς παράγοντες. Όμως η πτώση θα πραγματοποιηθεί σε ανεξέλεγκτες συνθήκες», σύμφωνα με την ίδια πηγή.\nΤο Progress M-27M μετέφερε επιστημονικό υλικό και είδη πρώτης ανάγκης, όπως νερό και τρόφιμα, όμως η απώλειά του δεν θα δημιουργήσει πρόβλημα στα έξι μέλη του πληρώματος του ISS, τα οποία διαθέτουν αποθέματα για πολλούς μήνες. Οι ρώσοι χειριστές αντιμετώπισαν προβλήματα στη μετάδοση δεδομένων λίγο μετά την εκτόξευση του σκάφους την Τρίτη με πύραυλο Σογιούζ από το κοσμοδρόμιο του Μπαϊκονούρ και αποφάσισαν να αλλάξουν το σχέδιο πτήσης του. Οι αρχές είχαν ωστόσο διαβεβαιώσει χθες, Τρίτη, πως το Progress συνεχίζει την αποστολή του και θα προσδεθεί στις 30 Απριλίου στον ISS, ενώ η πτήση προβλεπόταν αρχικά να διαρκέσει έξι ώρες. Η NASA από την πλευρά της επιβεβαίωσε ότι το σκάφος δεν μεταφέρει εφόδια ουσιαστικής σημασίας για τη λειτουργία του αμερικανικού τμήματος του ISS.\n«Το ρωσικό τμήμα και το αμερικανικό τμήμα του Σταθμού συνεχίζουν να λειτουργούν κανονικά και έχουν αποθέματα που θα διαρκέσουν πολύ περισσότερο από τον Ιούνιο που προβλέπεται ότι θα φθάσει το επόμενο σκάφος ανεφοδιασμού», είχε προσθέσει χθες η NASA. Πρόκειται για το αυτόματο διαστημικό σκάφος Dragon της αμερικανικής εταιρείας SpaceX, η εκτόξευση του οποίου από το Ακρωτήριο Κανάβεραλ στη Φλόριντα προβλέπεται να πραγματοποιηθεί το νωρίτερο στις 19 Ιουνίου. Θα παραδώσει στον ISS περίπου 2,2 τόνους επιστημονικού υλικού και προμηθειών (τρόφιμα, νερό...). Το σκάφος Progress μετέφερε επίσης ένα αντίγραφο της σοβιετικής σημαίας που ύψωσε το 1945 στο Βερολίνο ο Κόκκινος Στρατός. Η σημαία, η οποία συμβολίζει τη σοβιετική νίκη επί της ναζιστικής Γερμανίας, επρόκειτο να χρησιμοποιηθεί από τους ρώσους κοσμοναύτες του ISS για να στείλουν τις ευχές τους στους Ρώσους στις 9 Μαΐου, με την ευκαιρία των εορτασμών για τη νίκη των συμμάχων κατά τον Δεύτερο Παγκόσμιο Πόλεμο.


Μάτια και κοροναϊός: "Η επανάληψις, μήτηρ πάσης μαθήσεως", αρχαίο ελληνικό ρητό. - Orasis Health & Style\nκινητό στο σκοτάδι\nΚαιρός είναι να επαναλάβουμε και να ανακεφαλαιώσουμε για τον Covid-19 και ενόψει του ενδεχόμενου νέου κύματος εξάπλωσής του. Σοβαρός ο κίνδυνος λοιπόν και το ενδεχόμενο μετάδοσης του κοροναϊού μέσω των ματιών και εμφάνισης συμπτωμάτων εξακολουθεί να υφίσταται από δύο έως και 14 ημέρες μετά την έκθεση, υποστηρίζουν οι επιστήμονες.\nΤι είναι ο κορωναϊός και πώς να προφυλαχθείτε!\nΩς γνωστό υπάρχουν πολλοί τύποι ιών που ονομάζονται στο σύνολό τους κορωναϊοί. Ο νέος τύπος κορωναϊού αυτής της πανδημίας ονομάζεται COVID-19. Αυτός ο ιός προκαλεί ήπια έως σοβαρή ασθένεια των πνευμόνων.\nΤα άτομα που εκτίθενται στον κορωναϊό μπορεί να εμφανίσουν συμπτώματα από δύο έως 14 ημέρες μετά την έκθεση. Αυτά τα συμπτώματα μπορεί να περιλαμβάνουν πυρετό, βήχα και δύσπνοια. Μερικοί άνθρωποι μπορεί να αναπτύξουν πνευμονία και να αρρωστήσουν σοβαρά ή να πεθάνουν από επιπλοκές του κορωναϊού.\nΠώς μπορεί ο κορωναϊός να επηρεάσει τα μάτια σας;\nΤο πρώτο πράγμα που πρέπει να καταλάβουμε είναι ότι ο κορωναϊός μπορεί να εξαπλωθεί μέσω των ματιών – όπως και μέσω του στόματος ή της μύτης.\nΌταν κάποιος που έχει κορωναϊό βήχει, φτερνίζεται ή μιλάει, σωματίδια ιού μπορούν να εξαπλωθούν από το στόμα ή τη μύτη τους στο πρόσωπό σας. Είναι πιθανό να αναπνεύσετε αυτά τα μικροσκοπικά σταγονίδια από το στόμα ή τη μύτη σας. Τα σταγονίδια μπορούν επίσης να εισέλθουν στο σώμα σας μέσω των ματιών σας. Μπορεί επίσης να μολυνθείτε αγγίζοντας τα μάτια σας αφού αγγίξετε κάτι που έχει τον ιό πάνω τους.\nΊσως ο κορωναϊός να προκαλέσει λοίμωξη στα μάτια (επιπεφυκίτιδα), αλλά αυτό είναι εξαιρετικά σπάνιο. Εάν έχετε κόκκινα μάτια, μην πανικοβληθείτε. Απλώς καλέστε τον οφθαλμίατρό σας για να τον ενημερώσετε και να ακολουθήσετε τις οδηγίες του. Λάβετε υπόψη ότι το κοκκίνισμα των ματιών είτε προκαλείται από ιό είτε από βακτήρια, μπορεί να επιμολύνει όποιον αγγίξει την κολλώδη και υγρά εκκρίματα από τα μάτια ή αντικείμενα μολυσμένα από αυτά.\nΠροστατεύοντας τα μάτια σας – καθώς και τα χέρια σας, τη μύτη και το στόμα – επιβραδύνετε την εξάπλωση του κοροναϊού. Μερικοί τρόποι για να κρατήσετε τα μάτια σας ασφαλή και υγιή κατά τη διάρκεια αυτής της επιδημίας του κοροναϊού είναι οι εξής:\nΟι χρήστες φακών επαφής αγγίζουν τα μάτια τους περισσότερο απ’ ότι ο μέσος άνθρωπος. Χρησιμοποιείστε γυαλιά πιο τακτικά, ειδικά αν έχετε την τάση να αγγίζετε τα μάτια σας συχνά ενώ φοράτε τους φακούς επαφής. Αντικαθιστώντας τους φακούς με τα γυαλιά μειώνετε την πιθανότητα ερεθισμού των ματιών, και τα γυαλιά δρώντας σαν εμπόδιο, σας υπενθυμίζουν να μην αγγίζετε τα μάτια σας. Εάν πρέπει να φοράτε φακούς επαφής, βεβαιωθείτε ότι τους έχετε καθαρίσει και απολυμάνει ακριβώς όπως σας συνιστούν οι ειδικοί.\n3. Προμηθευτείτε όσο περισσότερες ιατρικές συνταγές γίνεται για τα κολλύριά σας.\nΜπορεί να είναι δύσκολο να αποφύγουμε αυτή τη συνήθεια, αλλά κάτι τέτοιο θα μειώσει τον κίνδυνο μόλυνσης. Αν αισθανθείτε την επιθυμία να τρίψετε τα μάτια σας ή ακόμα και να επανατοποθετήσετε τα γυαλιά σας χρησιμοποιήστε ένα μαντιλάκι. Τα ξηρά μάτια μπορεί να οδηγήσουν σε περισσότερο αίσθημα φαγούρας, για το λόγο αυτό να προσθέτετε συχνά σταγόνες ενυδάτωσης στα μάτια σας. Σε περίπτωση που πρέπει να αγγίξετε τα μάτια σας για οποιοδήποτε λόγο (ακόμη και για θεραπεία με κολλύριο) πλύνετε τα χέρια σας με σαπούνι και νερό πριν και μετά από το άγγιγμα των ματιών σας, για τουλάχιστον 20 δευτερόλεπτα.\nΧειρούργος Οφθαλμίατρος, Επιστημονικός Υπεύθυνος Οφθαλμολογικού Τμήματος ΥΓΕΙΑ\nΜην τρίβετε τα μάτια σας. Όσο δύσκολο και αν είναι να αποβάλλετε τη συνήθεια, θα μειώσετε τον κίνδυνο μόλυνσης. Όταν θέλετε να τρίψετε το μάτι σας ή ακόμα και να προσαρμόσετε τα γυαλιά σας στη μύτη, χρησιμοποιήστε ένα χαρτομάντιλο αντί για τα γυμνά σας δάχτυλα. Τα ξηρά μάτια μπορεί να οδηγήσουν σε περισσότερη τριβή, γι΄αυτό χρησιμοποιείτε καθημερινά τεχνητά δάκρυα. Αν πρέπει να αγγίξετε τα μάτια σας για οποιονδήποτε λόγο, πλύνετε πρώτα τα χέρια σας με σαπούνι και νερό για τουλάχιστον 20 δευτερόλεπτα.\nΜην αμελείτε να πλένετε τα χέρια σας πολύ συχνά και πολύ καλά, να ακολουθείτε καλή υγιεινή των φακών επαφής και να αποφύγετε να αγγίζετε ή να τρίβετε τη μύτη, το στόμα και ειδικά τα μάτια σας.\nΕάν φοράτε φακούς επαφής, αφήστε τους λίγο καιρό στην άκρη και προτιμήστε γυαλιά. Οι χρήστες φακών επαφής αγγίζουν τα μάτια τους περισσότερο από τους άλλους. Δοκιμάστε να φοράτε γυαλιά πιο συχνά, ειδικά αν τείνετε να αγγίζετε τα μάτια σας πολύ όταν φοράτε τους φακούς σας.\n« Η σύγκρουση δυο αντιλήψεων για τον κορονοϊό και οι επιπτώσεις τους στην αγορά. American Optical Relaunches With Historic Styles »


boyfriend girlfriend relationship » Ταινίες online σειρες με ελληνικους υποτιτλους δωρεάν Ucoz\nΜια κοπέλα από την επαρχία βγαίνει με έναν γοητευτικό αστυνομικό που γίνεται εμμονικός κι εκείνη πρέπει να σωθεί από τη φονική του συμπεριφορά.\nΣκηνοθέτης: Michael Civille\nΗθοποιοί: Amber Midthunder, Brett Zimmerman, Chris Browning\nWebRip 1 298 1\nΗ Τετράδα / The Four of Us / Du Sie Er & Wir (2021)\nΣκηνοθέτης: Florian Gottschick\nΗθοποιοί: Janina Elkin, Nilam Farooq, Paula Kalenberg\nWebRip 4 032 1\nΟ Gael García Bernal ενσαρκώνει τον Stéphane, έναν νεαρό που έρχεται στην Γαλλία μετά τον θάνατο του πατέρα του από το Μεξικό μετά από προτροπή της μητέρας του, που είναι γαλλίδα. Ο Stéphane ζει όλη του την ζωή μεταξύ πραγματικότητας και ονείρου με αποτέλεσμα συχνά να μην ξεχωρίζει το πραγματικό από το φανταστικό. Μετά από μία σειρά τυχαίων καταστάσεων ερωτεύεται την Stéphanie (Charlotte Gainsbourg), την γειτόνισσα του, την οποία αποφασίζει να εντάξει στον ονειρικό κόσμο του.\nΗθοποιοί: Gael García Bernal, Charlotte Gainsbourg, Miou-Miou\nHDRip 6 333 0\nΜετά από έναν επίπονο χωρισμό, μια γυναίκα συναντά αυτόν που φαντάζει το τέλειο ταίρι. Όμως, καθώς η σχέση αναπτύσσεται, μαθαίνει ότι αυτός είναι επαγγελματίας εκτελεστής. Και όταν το σκοτεινό του παρελθόν έρχεται να τους βάλει σε θανάσιμο κίνδυνο, η σχέση τους θα δοκιμαστεί βαθύτερα.\nΣκηνοθέτης: Paco Cabezas\nΗθοποιοί: Anna Kendrick, Sam Rockwell, Tim Roth, James Ransone\nHDRip 3 276 0\nBridget Jones: Η επόμενη σελίδα / Bridget Jones: The Edge of Reason (2004)\nΓλώσσα: English, German, Thai\nΗθοποιοί: Renée Zellweger, Colin Firth, Hugh Grant, Gemma Jones\nBrRip 25 106 7\nΑπόδοση Υποτίτλων Guest giorgos Ο Χάρντιν θα είναι πάντα ... ο Χάρντιν. Είναι στα αλήθεια ο ευαίσθητος τύπος που η Τέσα ερωτεύτηκε παράφορα ή είναι ένας άγνωστος; Η Τέσα εύχεται να μπορούσε να εξαφανιστεί, αλλά δεν είναι τόσο εύκολο. Ειδικά όταν θυμάται τις γεμάτες πάθος νύχτες τους. Όμως δεν είναι σίγουρη αν μπορεί να αντέξει ακόμα μία προδοσία. Αφοσιώνεται στις σπουδές της και κάνει την πρακτική της στον εκδοτικό οίκο που ονειρευόταν. Την ίδια στιγμή ένας όμορφος συνάδελφος της , ο Τρέβορ της πολιορκεί. Είναι ακριβώς το αγόρι που θα έπρεπε να έχει. Ο Χάρντιν ξέρει ότι έκανε λάθος, ίσως το μεγαλύτερο της ζωής του. Θέλει να διορθώσει τα λάθη του και να ξεπεράσει τους δαίμονες του. Δεν θα χάσει την Τέσα χωρίς μάχη. Αλλά μπορεί να αλλάξει; Θα αλλάξει …για την αγάπη; ΜΕΤΑ ΤΗ ΣΥΓΚΡΟΥΣΗ…η ζωή δεν θα είναι ποτέ ξανά η ίδια.\nΗθοποιοί: Josephine Langford, Hero Fiennes Tiffin, Louise Lombard, Dylan Sprouse\nWebRip 947 113 196\nΓλώσσα: English, Russian, Spanish, Italian\nΕίδος ταινίας: Δράση / Εγκλήματος / Αθλητικά\nBrRip 25 925 6\nBDRip 59 962 10\nΗθοποιοί: Ryan Kwanten, Freida Pinto, Carolina Gómez, Mickey Rourke, Maruia Shelton, Jason Gibson, Ruben Zamora, Daniel Abril, Silvia De Dios, Jon Mack, Steven Galarce, Victor Gomez, Tatiana Ronderos\nDVDRip 14 354 2


Το άλγος της αφής. Αναβαθμοί και στάσιμα. Εκδόσεις Νησίδες Βιβλιοπωλείο Λεμόνι\nΤο άλγος της αφής. Αναβαθμοί και στάσιμα.\nΣελ.:59 (21χ14), Μαλακό εξώφυλλο, ISBN: 960-8480-35-3\n[από το "Δεύτερο στάσιμο":]\nΟμοφωνία αναπνοής των υπνούντων,\nανάσες που αγνοεί,\nπου η διαδοχή των ημερών τις διαψεύδει,\nδηλητήριο που μολύνει τις μέρες.\nΗ ματιά ακινητεί στη νοητή καμπύλη των κορυφών\nχωρίς να βλέπει τα κυπαρίσσια.\nΈνας αγέρας ανάμεσα στα κλαριά.\nΤο όνειρα μόχθος της μέρας,\nκινήσεις άλλων, διαδρομές, τοπία και σπίτια.\nΔεν περιμένει απ' τις ημέρες που αποσύρονται\nδεν εμπιστεύεται τα ρολόγια.\nΡείθρα αντίθετα απ' της καρδιάς τη λαχτάρα\nσπρώχνουν, απωθούν τα πράγματα.\nΔεν βρίσκει γιατρειά στα παρόντα.\nΠοιό το πρόσωπο που πέρα από τα όνειρα ταξιδεύει;\n[από το "Τρίτο στάσιμο":]\nΚαθρεφτίσματα οι μορφές\nνους και ψυχή ανιχνεύοντας ξεδιαλύνουν.\nΤα πράγματα ονείρων διδαχή.\nΤο παρελθόν αγέννητο, νεκρό το μέλλον\nξαπλωμένος ακίνητος αναμοχλεύοντας το παρόν.\nΗ έλλειψη και η έφεση και η μνήμη των λόγων\nστην ψυχή συνευρίσκονται.\nΆρτος ζωής ο παρέχων τον άρτον.\nΗ σπονδυλική στήλη περιδέραιο μαργαριταριών\nτα μπράτσα παράλια επιπλέοντα\nοι φωλιασμένοι στην καρδιά λογισμοί\nταξίδι στων ποταμών τα συστήματα\nσιγής πολυφθόγγου ομίλημα\n"Δεύρο προς τον Πατέρα".


Vernee Mix 2: με full-screen οθόνη 6 ιντσών, 4GB RAM, Helio P25 στα 135€ τώρα! - GizChina Greece\nVernee Mix 2 - Επίσημη σελίδα προώθησης\nΟυσιαστικά, έχουμε να κάνουμε με ένα εξαιρετικό τηλέφωνο που εμπεριέχει όλα τα μοντέρνα χαρακτηριστικά, συμπεριλαμβανομένου μιας μεγάλης full-screen οθόνης, ενός γρήγορου επεξεργαστή, μιας διπλής κάμερας, με γυάλινο σώμα, με μπαταρία μεγάλης χωρητικότητας και ούτω καθεξής. Γι ‘αυτό η απαιτούμενη τιμή των 135€ είναι ιδιαίτερα καλή αυτή την περίοδο.\nΑποκτήστε το Vernee Mix 2 σε flash sale με 135€ από το Gearbest!\nNext post Doogee Mix 2: με FHD+ οθόνη 18:9, 6GB RAM, FaceID κάμερα στα 173€!\nPrevious post Pixel 2: Το Google Assistant δεν ανιχνεύει φωνητικές εντολές μέσω Bluetooth


Στις 9 Νοεμβρίου του 1995 ο μικρός Ανδρέας Γιαννόπουλος ιδρύει το Χαμόγελο του Παιδιού - DesTora\nΤο Νοέμβριο του 1995 ο Ανδρέας αποτύπωσε το όραμά του στο προσωπικό του ημερολόγιο.\nΕπιθυμία του να ιδρυθεί ένας σύλλογος για να έχουν όλα τα παιδιά ένα ΧΑΜΟΓΕΛΟ!\nΗ απήχηση που είχε η εκπομπή ήταν πραγματικά ανέλπιστη! Στην Ελλάδα, στην Κύπρο αλλά και σε ολόκληρο τον κόσμο οι Έλληνες συγκλονίστηκαν και από την πρώτη στιγμή έσπευσαν με κάθε τρόπο να στηρίξουν το όραμα του Ανδρέα. Του Ανδρέα «όλων μας», όπως χαρακτηριστικά είπε ο\nΓιώργος Παπαδάκης στην εκπομπή.


Περιοδεία Θανάση Θεοχαρόπουλου στην Ημαθία: «Να μπει ένα τέλος στην αντιπαραγωγική υπερφορολόγηση» - Εφημερίδα ΛΑΟΣ Βέροια Ημαθίας\nΠεριοδεία Θανάση Θεοχαρόπουλου στην Ημαθία: «Να μπει ένα τέλος στην αντιπαραγωγική υπερφορολόγηση»\nΤΟΠΙΚΑ: Εξιχνιάστηκε περιστατικό επίθεσης με χρήση μαχαιριού και σιδερένιων λοστών\nΤΟΠΙΚΑ: Μέτωπο Περιφερειάρχη και Υπουργού Προστασίας του Πολίτη για την αντιμετώπιση της πανδημίας του κορονοϊού\nΤΟΠΙΚΑ: Δήμος Βέροιας: Δωρεάν rapid test αύριο Πέμπτη στο ΕΑΚ Μακροχωρίου - Από τις 10:00 το πρωί έως τη 1.30 το μεσημέρι\nΤΟΠΙΚΑ: Δήλωση του Δημάρχου Νάουσας για την χθεσινή σύσκεψη με Χρυσοχοίδη\nΤΟΠΙΚΑ: Διαδικτυακή επικοινωνία με την Δημοτική Αστυνομία Βέροιας\nΤΟΠΙΚΑ: Λάζαρος Τσαβδαρίδης: Nα αρθεί η προϋπόθεση της μη κατάθεσης πινακίδων κυκλοφορίας για την αποζημίωση τουριστικών...\nΤΟΠΙΚΑ: ΚΚΕ Ημαθίας: Έχει ξεφύγει από τα όρια η κατάσταση της Πανδημίας στον Νομό\n23 Απρ 2017 05:26\nΟ πρόεδρος της ΔΗΜΑΡ και κοινοβουλευτικός εκπρόσωπος της Δημοκρατικής Συμπαράταξης, Θανάσης Θεοχαρόπουλος, στην πρώτη ημέρα της περιοδείας του στη Βόρεια Ελλάδα, το πρωί του Σαββάτου είχε σειρά συναντήσεων στην Ημαθία με αγροτικούς, παραγωγικούς και εμπορικούς φορείς, καθώς και με μέλη και φίλους της ΔΗΜΑΡ και της Δημοκρατικής Συμπαράταξης.\nΟ Θανάσης Θεοχαρόπουλος επισκέφθηκε δύο αγροτικούς συνεταιρισμούς της Ημαθίας, τον Α.Σ. Μέσης και τον Α.Σ. «Νέος Αλιάκμων», καθώς ο αγροτικός τομέας και οι εξαγωγές των αγροτικών προϊόντων, νωπών ή μεταποιημένων, είναι ένα από τα όπλα που έχει η χώρα, ώστε να ανακάμψει από την βαθιά οικονομική κρίση. Ο δρόμος της υπέρβασης της κρίσης και της ανάπτυξης της οικονομικής δραστηριότητας πέρνα μέσα από ένα υγιές παραγωγικό μοντέλο, αρκεί να υπάρξει επιτέλους ένα δίκαιο φορολογικό και ασφαλιστικό σύστημα και όχι μία αντιπαραγωγική πολιτική υπερφορολόγησης.\nΣτην Αλεξάνδρεια, ο Πρόεδρος της ΔΗΜΑΡ και κλιμάκιο αποτελούμενο από στελέχη της Δημοκρατικής Συμπαράταξης, είχε συνάντηση με τον πρόεδρο του Εμπορικού Συλλόγου της πόλης, κ. Θωμά Μπόζιαρη, όπου συζητήθηκαν διεξοδικά τα επαυξημένα προβλήματα που αντιμετωπίζει ο εμπορικός κόσμος, τόσο σε σχέση με την φορολογία, όσο και με τις ασφαλιστικές εισφορές, την έλλειψη ρευστότητας κ.α. Συζητήθηκαν οι τρόποι αντιμετώπισης των προβλημάτων με στόχο την ανάπτυξη της ιδιωτικής οικονομίας. Ιδιαίτερη συζήτηση έγινε για τον ακατάσχετο λογαριασμό, για τα κόκκινα δάνεια και για το νομοσχέδιο του εξωδικαστικού συμβιβασμού.\nΤέλος, η πρώτη μέρα της περιοδείας του Θανάση Θεοχαρόπουλου περιελάμβανε συναντήσεις και συσκέψεις με μέλη και φίλους της Δημοκρατικής Συμπαράταξης (ΠΑΣΟΚ – ΔΗΜΑΡ), ενόψει του και του συνεδρίου της Δημοκρατικής Συμπαράταξης στα τέλη Ιουνίου. Συζητήθηκαν οι πολιτικές εξελίξεις και οι διεργασίες στο χώρο της κεντροαριστεράς ενόψει και του Συνεδρίου της Δημοκρατικής Συμπαράταξης με στόχο έναν ισχυρό προοδευτικό φορέα και την αλλαγή των πολιτικών συσχετισμών.\nΣτην αντιπροσωπεία συμμετείχαν τα μέλη της Κεντρικής Επιτροπής της ΔΗΜΑΡ Στέργιος Καλπάκης και Στέλιος Ρεβίθης, ενώ στην Αλεξάνδρεια μεταξύ άλλων συμμετείχαν ο τ. πρόεδρος του δημοτικού συμβουλίου Αλεξάνδρειας και στέλεχος της Δημοκρατικής Συμπαράταξης Νίκος Μπρουσκέλης, ο πρώην Δήμαρχος Αλεξάνδρειας και στέλεχος της Δημοκρατικής Συμπαράταξης Μπ. Γκιόνογλου, ο πρώην Δήμαρχος Αντιγονιδών Τ. Τασιόπουλος, καθώς και τα στελέχη του ΠΑΣΟΚ και της Δημοκρατικής Συμπαράταξης Γρ. Γιοβαννόπουλος, Γ.Απατσίδης, Δ. Πανταζόπουλος.\nΟ Πρόεδρος της ΔΗΜΑΡ την Κυριακή (23/4), θα συμμετάσχει στις εκδηλώσεις μνήμης για τον εορτασμό της 195ης Επετείου του Ολοκαυτώματος στη Νάουσα.\nΕξιχνιάστηκε περιστατικό επίθεσης με χρήση μαχαιριού και σιδερένιων λοστών\n25 Νοε 15:15\nΛΑΟΣ ΕΡΓΑΣΙΑ - Ζητείται εργατοτεχνίτης στα λατομεία της Βέροιας με ικανοποιητικό πακέτο αποδοχών και άριστο περιβάλλον εργασίας\n25 Νοε 14:40\nΜέτωπο Περιφερειάρχη και Υπουργού Προστασίας του Πολίτη για την αντιμετώπιση της πανδημίας του κορονοϊού\n25 Νοε 13:05\nΟι προπονητές της Football League με προϋπηρεσία στην Σούπερ Λιγκ\n25 Νοε 12:34


Πέμπτη, 24 Ιουνίου 2021 12:59:34 ΜΜ\nΑρχική›Διεθνή›Ειδήσεις›ΕΚΤ: Μείωση στα κέρδη κατά 722 εκατ. ευρώ το 2020\nΗ μείωση κατά 722 εκατ. ευρώ συγκριτικά με την προηγούμενη χρήση οφείλεται κυρίως στους χαμηλότερους καθαρούς τόκους-έσοδα επί των συναλλαγματικών διαθεσίμων και των τίτλων που διακρατούνται για σκοπούς νομισματικής πολιτικής. Έπειτα από απόφαση του Διοικητικού Συμβουλίου, ποσό ύψους 48 εκατ. ευρώ μεταφέρθηκε στην πρόβλεψη της ΕΚΤ έναντι χρηματοοικονομικών κινδύνων, με αποτέλεσμα τα κέρδη της ΕΚΤ να μειωθούν κατά αντίστοιχο ποσό.\nΧρυσοχοΐδης:Ο ΣΥΡΙΖΑ με έχει στοχοποιήσει-Δεν κατάλαβαν τι έγινε στο Μάτι\neBay: Πώς επηρεάζει τις αγορές προϊόντων το Netflix\nΤελευταία τροποποίηση στις 14:04 - 18 Φεβ 2021